open-index/open-wikipedia-markdown huggingface dataset:
বুদাই

**বুদাই** বা **পু টাই** এজন চীনা লোক দেৱতা। তেওঁৰ নামৰ অৰ্থ কাপোৰৰ দম। আৰু এই নাম তেওঁ অনবৰতে কঢ়িয়াই ফুৰে কাপোৰৰ বেগৰ পৰা আহিছে। তেওঁক সাধাৰণতে বুদ্ধৰ অৱতাৰ মৈত্ৰেয় বুলি গণ্য কৰা হয়। তেওঁক সকলো সময়তে হাঁহি থকা দেখা যায়, সেয়ে চীনা ভাষাত তেওঁৰ আন এটা নাম হল **লাফিং বুদ্ধ** বা **হাঁহিমুখীয়া বুদ্ধ**(笑佛 Xiào Fó). পাশ্চাত্যৰ ফালে বুদাইক ভুলক্ৰমে বুদ্ধ বুলি গণ্য কৰা হয়। সেয়ে **ফেট বুদ্ধ** বা **শকত বুদ্ধ**(胖佛 Pàng Fó) বোলে। 

জাপানী ভাষাত তেওঁৰ নাম **হোতেই**। তেওঁ বৌদ্ধ ধৰ্ম, তাও ধৰ্ম আৰু শিন্ত ধৰ্মৰ সংস্কৃতিৰ লগত জড়িত। তেওঁক বিভিন্ন মন্দিৰ আৰু উপাসনাস্থলীৰ বাহিৰেও মানুহৰ ঘৰত, ব্যৱসায়িক প্ৰতিষ্ঠান আদিত দেখা পোৱা যায়। বুদাই সুখ আৰু সমৃদ্ধিৰ দেৱতা হিচাপে গণ্য কৰা হয়। জাপানত হোতেই *সপ্ত সৌভাগ্যদাতা দেৱতা*ৰ অন্যতম। 

## বৰ্ণনা
বুদাইক সাধাৰণতে এজন তপা, শকত আৱত আৰু ঢিলা চোলা পিন্ধা মানুহ হিচাপে উপস্থাপন কৰা হয়। তেওঁ লগতে বৌদ্ধ প্ৰাৰ্থনা মালা পিন্ধে বা লগত লৈ ফুৰে। তেওঁ লগতে এটা কাপোৰৰ বেগ কঢ়িয়াই ফুৰে। তেওঁ সাধাৰণতে লৰা ছোৱালীৰ লগত মনোৰঞ্জন কৰি থকা দেখুওৱা হয়।
## ইতিহাস
চীনা ইতিহাস মতে, বুদাই এজন চান বৌদ্ধ ভিক্ষু আছিল (禅*chán*)। তেওঁ ৯০৭-৯২৩ খ্ৰীষ্টাব্দৰ কালছোৱাত পিছৰ লিয়াং সাম্ৰাজ্যৰ কালত চীন দেশত বাছ কৰিছিল। তেওঁ ঝেজিয়াঙৰ স্থানীয় লোক আছিল আৰু তেওঁৰ বৌদ্ধ নাম কীয়েইচি আছিল (契*qiècǐ*)। তেওঁ এজন সৎ আৰু মৰমিয়াল প্ৰকৃতিৰ লোক আছিল। 

আন এক মত মতে বুদাই শাক্য মুনি গৌতম বুদ্ধ সময়ৰ। তেওঁ *অংগীদা* নামৰ এক ভিক্ষু আছিল, যাৰ অৰ্থ বেগ। লোককথা মতে, তেওঁ এজন ভাৰতীয় সাপ ধৰোতা আছিল আৰু বিষাক্ত সাপ ধৰি তেওঁ মানুহক সাপে কামোৰাৰ পৰা বচাইছিল। বুদাই আৰু অংগীদা দেখিবলৈ প্ৰায়ে একে হাঁহিমুখীয়া আৰু বেগ লৈ ফুৰে। 
## বিশ্বাস আৰু বুদাইৰ উপাসনা
### চান বৌদ্ধ

এওঁলোকৰ মতে বুদাই এজন ভ্ৰমণ প্ৰিয় আৰু তেওঁ সৰু দুখীয়া লৰা ছোৱালীক মিঠৈ বিলাই ফুৰে। এদিন এজন ভিক্ষুয়ে তেওঁক চানৰ অৰ্থ সুধিলে। বুদাইয়ে নিজৰ বেগ থৈ ওলোটাই তেওঁক সুধিলে যে এজনে চানৰ পৰা কি পায়। তাৰ পিছত তেওঁ বেগটো লৈ আকৌ যাত্ৰা আৰম্ভ কৰিলে। 

### ফ্ৰা শংকাদচাই

থাইলেণ্ডত বুদাইক ** ফ্ৰা শংকাদচাই ** বা ** শংকাদচাই ** (থাই ভাষা: พระสังกัจจายน์). *Phra Sangkadchai*) হিচাপে গণ্য কৰা হয়। তেওঁ এজন পালি বৌদ্ধ আছিল। ধৰ্মৰ সঠিক বাখ্যা আগবঢ়োৱা বাবে গৌতম বুদ্ধয়ে তেওঁৰ প্ৰশংসা কৰিছিল। 

 
ফ্ৰা শংকাদচাই আৰু বুদাই দুয়োকে থাই আৰু চীনা মন্দিৰত দেখা যায়। শংকাদচাই ঘাইকৈ থাই আৰু বুদাই চীনা মন্দিৰত দেখা যায়। দুয়োৰে সামান্য পাৰ্থক্য আছে, 

# ফ্ৰা শংকাদচাইৰ অলপ চুলি থাকে কিন্তু বুদাই সম্পূৰ্ণ তপা। 
# ফ্ৰা শংকাদচাইৰ পোছাক বৌদ্ধ শৈলীৰ আৰু বুদাইড চীনা শৈলীৰ। 

### লোকবিশ্বাস
এক জনপ্ৰিয় বিশ্বাস মতে, বুদাইৰ পেটত ঘঁহিলে সমৃদ্ধি, সৌভাগ্য আৰু ৰিদ্ধি আহে। সেয়ে ঘৰ আৰু ব্যৱসায়িক প্ৰতিষ্ঠানত ইয়াক দেখা যায়। 
## চিত্ৰ মালা

File:Budai.jpg|thumb|Bố Đại statue at Vĩnh Tràng Temple, Vietnam
File:Jochi-ji Inner Gate Hotei.jpg|thumbnail|জাপানৰ এটি হোতেই মূৰ্তি 
File:Indian budai doll.jpg|thumb|ভাৰতীয় বুদাই 
|thumb|The famous Benihana "Hotei" tiki mug, used for various exotic cocktails, has become collectible.


## তথ্য উৎস

## বহিঃসংযোগ
* 
* Who Is the Laughing Buddha? Zen's Artistic Heritage

শ্ৰেণী:চীনা দেৱতা
শ্ৰেণী:বৌদ্ধ ধৰ্ম
শ্ৰেণী:কাল্পনিক চৰিত্ৰ
লিয়ন ট্ৰটস্কি

**লেভ ডেভিড'ভিচ ব্ৰনষ্টাইন** নামেৰে জন্ম লোৱা **লিয়ন ট্ৰটস্কি** (/ˈtrɒtski/; ; ৭ নৱেম্বৰ [পুৰণি ব্যৱস্থাত ২৬ অক্টোবৰ] ১৮৭৯ - ২১ আগষ্ট ১৯৪০) এগৰাকী মাৰ্ক্সবাদী বিপ্লৱী আৰু সূত্ৰবাদী, অক্টোবৰ বিপ্লৱত সকলো শক্তি ছ'ভিয়েটৰ হাতলৈ প্ৰেৰণ কৰাৰ অভিযন্তা আৰু ৰঙা সেনা বা ৰেড আৰ্মিৰ প্ৰতিষ্ঠাপক নেতা।

## ৰাজনৈতিক জীৱনৰ আগ ভাগ
পূৰ্বতে ট্ৰটস্কি আছিল ৰাছিয়ান চ'চিয়েল ডেম'ক্ৰেটিক লেবাৰ পাৰ্টিৰ মেনছেভিকসকলৰ সমৰ্থক। তেওঁ বলছেভিক দলত অক্টোবৰ বিপ্লৱৰ ঠিক আগেয়ে যোগদান কৰিছিল আৰু পাছলৈ কমিউনিষ্ট পাৰ্টিৰ নেতা হ'ল। তেওঁ লেনিন, জিন'ভিএভ, কামেনেভ, ষ্টেলিন, চকলনিকভ আৰু বুবন'ভৰ সৈতে সাতজনীয়া প্ৰথম পলিটব্যুৰ'ৰ সদস্য অছিল, যাক ১৯১৭ত বলছেভিক বিপ্লৱক চলাবলৈ গঠন কৰা হৈছিল। ৰাছিয়ান ছ'ভিয়েট ফেডাৰেটিভ চ'চিয়েলিষ্ট ৰিপাব্লিক (RSFSR)-ত তেওঁ প্ৰথম পিপলছ কমিছাৰ ফৰ ফৰেইন এফেয়াৰ্ছ আছিল্ল আৰু পাছলৈ ৰঙা সেনা গঠন হোৱাৰ পাছত তেওঁ প্ৰথম পিপলছ কমিছাৰ অৱ মিলিটেৰি এণ্ড নেভেল এফেয়াৰ্ছ হ'ল। তেওঁ ৰুছ গৃহ যুদ্ধত (১৯১৮-১৯২৩) ব'লছেভিক জয়ৰ এক মুখ্য ব্যক্তি আছিল।

## ষ্টীলিনৰ বিৰোধ আৰু মৃত্যু
ট্ৰটস্কিয়ে ১৯২০ৰ দশকত ষ্টেলিনৰ ক্ষমতা দখলৰ বিৰুদ্ধে আৰু ছ'ভিয়েট সংঘত বিষয়াতন্ত্ৰাৰ প্ৰসাৰৰ বিৰুদ্ধে 'বাম বিৰোধ' কৰিছিল যদিও ই বিফল হ'ল। ট্ৰটস্কিক অক্টোবৰ ১৯২৭ত ক্ষমতাৰপৰা আতৰোৱা হ'ল আৰু নৱেম্বৰ ১৯২৭-ত কমিউনিষ্ট পাৰ্টিৰ পৰা বহিষ্কাৰ কৰা হ'ল। তেওঁক ফেব্ৰুৱাৰী ১৯২৮ত আল্মা আটালৈ বহিষ্কাৰ কৰা হ'ল। তেওঁক ফেব্ৰুৱাৰী ১৯২৯ত ছ'ভিয়েট সংঘৰপৰা বহিষ্কাৰ কৰা হ'ল। চতুৰ্থ আন্তৰ্জাতিক (ফ'ৰ্থ ইণ্টাৰ্ণেচনেল)-ৰ মুৰব্বী হিচাপে তেওঁ ছ'ভিয়েট সংঘত ষ্টেলিনবাদী আমোলাতন্ত্ৰৰ বিৰোধ কৰি গ'ল। ষ্টেলিনৰ আদেশত আগষ্ট ১৯৪০ত তেওঁক মেক্সিক'ত স্পেনীয় হিচাপে জন্ম গ্ৰহণ কৰা ছ'ভিয়েট দালাল ৰামন মাৰ্চেডাৰে হত্যা কৰিলে।

## ট্ৰটস্কিবাদ আৰু ট্ৰটস্কিৰ মহত্ত্ব
ট্ৰটস্কিৰ ধাৰণাসমূহে ট্ৰটস্কিবাদৰ মূল, যি মাৰ্ক্সবাদী চিন্তাৰ এক মুখ্য ভাগ। এই ভাগে ষ্টেলিনবাদাৰ বিৰোধ কৰে। ষ্টেলিনৰ শাসনত তেওঁৰ কথা বিদ্যালয়ৰ গ্ৰন্থাদিৰ পৰা আঁতৰাই ৰখা হ'ল। তেওঁ এনে এক সৰু ছ'ভিয়েট নেতাৰ গোটৰ অন্যতম যাক নিকিটা খ্ৰুচ্ছেভে ১৯৫০ৰ দশকত পুনৰ্সংস্থাপিত নকৰিলে। ১৯৮০ৰ দশকতহে তেওঁৰ গ্ৰন্থ সমূহ ছ'ভিয়েট সংঘত ছপা হ'বলৈ দিয়া হ'ল, তাকো তাকৰীয়া সময়ৰ বাবে।

## তথ্য সংগ্ৰহ

শ্ৰেণী:ৰাছিয়াৰ ব্যক্তি
শ্ৰেণী:মৃত ব্যক্তি
শ্ৰেণী:বিপ্লৱী
শ্ৰেণী:সাম্যবাদ
মাউণ্ট ফুজি

,

**Mount Fuji** (富士山, Fuji-san) জাপানৰ সৰ্বোচ্চ পৰ্বত। ইয়াৰ উচ্চতা। লগতে ই এটা আগ্নেয়গিৰী। ই শ্বিজোকা আৰু য়ামানাশিৰ সীমাত অৱস্থিত। মাউণ্ট ফুজি জাপানৰ সাংস্কৃতিক চিহ্ন। ২০১৩ চনত ই জাপানৰ ১৩তম ইউনেস্কৰ বিশ্ব ঐতিহ্য ক্ষেত্ৰত পৰিণত হয়। ১৭০৭ৰ পৰা ১৭০৮ চনলৈ ই শেষৰ বাৰৰ বাবে উদ্গীৰিত হৈছিল।  
## জাগ্ৰত আগ্নেয়গিৰী
চৰকাৰীভাৱে মাউণ্ট ফুজি এটা জাগ্ৰত আগ্নেয়গিৰী। কিন্তু কিছুমানে ইয়াক সুপ্ত আগ্নেয়গিৰী বুলিও কয়।

শেষৰ বাৰৰ উদ্গীৰণ ১৬ ডিচেম্বৰ ১৭০৭ ডাঙৰ পৰা ১ জানুৱাৰী ১৭০৮ চনলৈ গৈছিল।  Cinders and ash from Fuji fell like rain in Izu Province, Kai Province, Sagami Province, and Musashi Province.
## শ্বিণ্টো ধৰ্ম
বৌদ্ধ ধৰ্মৰ অগ্নি দেৱী কামুয় ফুচিৰ নামেৰে এই পৰ্বতৰ নাম মাউণ্ট ফুজি হয়। শ্বিণ্টো ধৰ্মৰ মতে ই অতি পৱিত্ৰ পৰ্বত। ইয়াৰ তল ভাগত দেৱী ক'ন'হানান'চাকুয়াৰ( Konohananosakuya-hime コノハナノサクヤヒメ). মন্দিৰ আছে।

## হাইকিং
মাউণ্ট ফুজি হাইকিংৰ বাবে বিখ্যাত। চৰকাৰী ভাবে হাইকিংৰ ঋতু হল গ্ৰীষ্ম ঋতু: ২৫ জুলাইৰ পৰা ২৫ আগষ্ট লৈ।  শ্বিজোকাৰ ফালে তিনিটা পূৰ্বতাৰোহণৰ পথ আছে। মাউণ্ট ফুজিৰ শৃংগত এটা ডাকঘৰো আছে। এই ডাকঘৰ কেৱল গ্ৰীষ্ম কালত কাৰ্যক্ষম হয়। ১৯০৯ চনত এই ডাকঘৰ সজা হৈছিল আৰু ই জাপানৰ সৰ্বোচ্চ উচ্চতাত থকা ডাকঘৰো।
## শিল্পত মাউণ্ট ফুজি
২০০৯ চনত মাউণ্ট ফুজি জাপানৰ শীৰ্ষ ১০০ টা প্ৰাকৃতিক অঞ্চলৰ ভিতৰত স্বীকৃত হয়। ই জাপানৰ হেইচেই কালৰ ঐতিহ্য বহন কৰে। বহুতো বিখ্যাত চিত্ৰ আৰু শিল্পৰ বিষয় বস্তু মাউণ্ট ফুজি। 

Image:The Great Wave off Kanagawa.jpg|*The Great Wave off Kanagawa* (1832), from *36 Views of Mount Fuji*, by Hokusai
Image:Katsushika Hokusai - Fine Wind, Clear Morning (Gaifū kaisei) - Google Art Project.jpg|*Red Fuji* by Hokusai
Image:Hodogaya on the Tokaido.jpg|*Hodogaya on the Tokaido Road* by Hokusai
File:Hiroshige Mt fuji 2.jpg|*The sea off Satta, Suruga* (*Suruga Satta no Kaijō*) by Hiroshige (1859)
Image:Hiroshige Mt Fuji seen across a plain.jpg|*Mt. Fuji seen across a plain* by Hiroshige
Image:Hiroshige, Sugura street.jpg|*Surugacho (Suruga Street)* (1856), from *One Hundred Famous Views of [[Edo]]* by Hiroshige, depicting the Echigoya kimono and money exchange store with Mount Fuji in background


## তথ্য সংগ্ৰহ

## বহিঃসংযোগ

* Nippon Archives, Nippon Archives - The history of Mount Fuji 
* Japan-guide.com, Mount Fuji
* Kawaguchi Lake Immersive Virtual Tour
* Pictures of routes up Mount Fuji 
* Mount Fuji climbing & sightseeing guide

শ্ৰেণী:পৰ্বতমালা
উৰ্জিত পেটেল

**উৰ্জিত ৰবীন্দ্ৰ পেটেল** এজন ভাৰতীয় অৰ্থনীতিবিদ, পৰামৰ্শদাতা আৰু বেংকাৰ। বিভিন্ন বহুজাতিক কোম্পানীৰ উচ্চ পদবীত অধিষ্ঠিত হোৱা পেটেল ভাৰতীয় ৰিজাৰ্ভ বেংকৰ ২৪তম গভৰ্ণৰ। তেওঁ ইয়াৰ আগতে ভাৰতীয় ৰিজাৰ্ভ বেংকৰ ডিপুটি গভৰ্ণৰ আছিল। ডিপুটি গভৰ্ণৰ কালছোৱাত তেওঁ মুদ্ৰানীতি, অৰ্থনৈতিক নীতি আৰু গৱেষণা, পৰিসংখ্যা আৰু তথ্য ব্যৱস্থাপনা, জমা বীমা, গণসংযোগ আৰু তথ্য জনাৰ অধিকাৰ আদি ক্ষেত্ৰত অৱদান আগবঢ়াইছিল। ২০ আগষ্ট ২০১৬ তাৰিখে ৰঘূৰাম ৰাজনৰ কাৰ্যকাল শেষত তেওঁ ৰিজাৰ্ভ বেংকৰ পৰৱৰ্তী গভৰ্ণৰ নিৰ্বাচিত হোৱা বুলি ঘোষণা কৰা হয়। ৪ ছেপ্টেম্বৰ ২০১৬ চনত ৰাজনৰ কাৰ্যকাল অন্ত পৰাত তেওঁ ৬ ছেপ্টেম্বৰ ২০১৬ তাৰিখে ভাৰতীয় ৰিজাৰ্ভ বেংকৰ ২৪তম গভৰ্ণৰ পদত অধিষ্ঠিত হয়। 

২০১৮ চনৰ ১০ ডিচেম্বৰ তাৰিখে তেওঁ ব্যক্তিগত কাৰণত ৰিজাৰ্ভ বেংকৰ গভৰ্ণৰ পদৰ পৰা পদত্যাগ কৰে। 

## শিক্ষা
উৰ্জিত পেটেলে লণ্ডন স্কুল অফ ইক'নমিক্সৰ পৰা অৰ্থনীতি বিষয়ত স্নাতক ডিগ্ৰী লাভ কৰে। ১৯৮৬ চনত তেওঁ অক্সফোৰ্ড বিশ্ববিদ্যালয়ৰ পৰা এম.ফিল. আৰু ১৯৯০ চনত য়েল বিশ্ববিদ্যালয়ৰ পৰা ডক্টৰেট ডিগ্ৰী লাভ কৰে। ১৯৯১ চনৰ পৰা ১৯৯৪ চনলৈ তেওঁ আন্তৰ্জাতিক মুদ্ৰানিধিৰ ভাৰতীয় কাৰ্যালয়ত কৰ্মৰত আছিল। ২০০৯ চনত তেওঁ আমেৰিকাৰ ব্ৰুকিংছ ইনষ্টিটিউটৰ বিদেশী জেষ্ঠ ফেলোশ্বিপ লাভ কৰিছে।

গুজৰাটৰ খেদা জিলাৰ মাহুধা তেওঁৰ পূৰ্বপুৰুষৰ গাওঁ।

## কৰ্মজীৱন
পিএইছডি সম্পূৰ্ণ কৰাৰ পিড উৰ্জিত পেটেলে আন্তৰ্জাতিক মুদ্ৰানিধিত কৰ্মজীৱনৰ পাতনি মেলে। ১৯৯০ চনৰ পৰা ১৯৯৫ চনলৈ তেওঁ আন্তৰ্জাতিক মুদ্ৰানিধিৰ আমেৰিকা, ভাৰত, বাহামা আৰু ম্যানমাৰৰ কাৰ্যালয়ত কৰ্মনিৰ্বাহ কৰিছিল। তাৰ পিছত ভাৰতীয় ৰিজাৰ্ভ বেংকত উপদেষ্টা ৰূপে যোগ দিয়ে। ইয়াত তেওঁ ঋণ বজাৰ, বেংকিং ক্ষেত্ৰৰ সংস্কাৰ, পেঞ্চন পুঁজি সংস্কাৰ, বাস্তৱ বিনিময় নিৰীখ আদি ক্ষেত্ৰত পৰামৰ্শদাতা হিচাপে কাম কৰিছিলম। তাৰ পিছত তেওঁ ১৯৯৮ চনৰ পৰা ২০০১ ভাৰত চৰকাৰৰ বিত্ত বিভাগ আৰু অৰ্থনীতি বিভাগৰ উপদেষ্টা পদত অধিষ্ঠিত থাকে।
২০০০ চনৰ পৰা ২০০৪ চনলৈ তেওঁ কেন্দ্ৰীয় আৰু ৰাজ্য চৰকাৰৰ কেইবাটাও গুৰুত্বপূৰ্ণ সমিতিৰ লগত জড়িত আছিল। 

২০০১৩ চনৰ ১১ জানুৱাৰীত তেওঁ তিনি বছৰৰ বাবে ভাৰতীয় ৰিজাৰ্ভ বেংকৰ গভৰ্ণৰ পদত নিযুক্তি লাভ কৰে। এই কালছোৱাত তেওঁ মুদ্ৰানীতি ব্যৱস্থাত কেইবাটাও উল্লেখযোগ্য সংস্কাৰ সাধন কৰে। 

২০১৬ চনৰ ২০ আগষ্ট তাৰিখে তেওঁ ৰিজাৰ্ভ বেংকৰ গভৰ্ণৰ পদত নিযুক্তি লাভ কৰে। এই কালছোৱাত ভাৰত চৰকাৰে মহাত্মা গান্ধীৰ শ্ৰেণীৰ ১০০০ আৰু ৫০০ টকীয়া কাগজী মুদ্ৰাৰ বিমুদ্ৰাকৰণ কৰে। ক'লা ধন, দুৰ্নীতি, নকল নোট আৰু সন্ত্ৰাসবাদী কাৰ্যকলাপ ৰোধ কৰিবলৈ এই ব্যৱস্থা হাতত লোৱা হৈছে।

## গুৰুত্বপূৰ্ণ পদবী
* উপদেষ্টা, বস্তন কনচালটিং গ্ৰুপ 
* সভাপতি (বাণিজ্য উন্নয়ন), ৰিলায়েন্স উদ্যোগ (১৯৯৭-২০০৬)
* কাৰ্যবাহী নিৰ্দেশক, আন্তঃগাঁথনি উন্নয়ন বিত্ত কোম্পানী (১৯৯৬-১৯৯৭)
* সদস্য, *ঐক্যবদ্ধ শক্তি নীতি কমিটি*, ভাৰত চৰকাৰ (২০০৪-২০০৬)
* অ কাৰ্যকৰী নিৰ্দেশক, গুজৰাট ৰাজ্যিক পেট্ৰলিয়াম নিগম 
* অ কাৰ্যকৰী নিৰ্দেশক, Non-Executive Director,বহু পণ্য বিনিময় ইণ্ডিয়া লিমিটেড 
* ডেপুটি গভৰ্ণৰ, ভাৰতীয় ৰিজাৰ্ভ বেংক
* গভৰ্ণৰ, ভাৰতীয় ৰিজাৰ্ভ বেংক (৪ ছেপ্টেম্বৰ ২০১৬ চনৰ পৰা বৰ্তমানলৈ)

## গ্ৰন্থৰাজি
* Golden Age of Gas :- উৰ্জিত পেটেল আৰু ৰাহুল পনান্দীকাৰ 

## তথ্য উৎস

## বাহ্যিক সংযোগ
*উৰ্জিত পেটেল
*ব্ৰুকিং ইনষ্টিটিউচন

শ্ৰেণী:ভাৰতৰ ব্যক্তি
শ্ৰেণী:অৰ্থনীতিবিদ
শ্ৰেণী:ভাৰতীয় ৰিজাৰ্ভ বেংকৰ গভৰ্ণৰ
সুমিত্ৰা মহাজন

**সুমিত্ৰা মহাজন** (, জন্ম: ১২ এপ্ৰিল ১৯৪৩) এগৰাকী ভাৰতীয় ৰাজনৈতিক নেত্ৰী আৰু লোকসভাৰ ১৬তম অধ্যক্ষ। তেওঁ ভাৰতীয় জনতা পাৰ্টি দলৰ লগত জড়িত। ২০১৪ চনৰ লোকসভা নিৰ্বাচনৰত তেওঁ অষ্টম বাৰৰ বাবে সাংসদ হিচাপে নিৰ্বাচিত হয়। লোকসভাত অষ্টম বাৰৰ বিশ্বে নিৰ্বাচিত হোৱা তেওঁ তিনিজন ব্যক্তিৰ ভিতৰত তেওঁ অন্যতম। বৰ্তমানলৈকে তেওঁ সৰ্বোচ্চ কাল সাংসদ পদত থকা মহিলা। তেওঁ মধ্যপ্ৰদেশ ৰাজ্যৰ ইন্দোৰ লোকসভা সমষ্টিক ১৯৮৯ চনৰ পৰা প্ৰতিনিধিত্ব কৰে আহিছে। 

তেওঁ ২০০২ চনৰ পৰা ২০০৪ চনলৈ মানৱ সম্পদ উন্নয়ন, দুৰসংযোগ আৰু পেট্ৰলিয়াম বিভাগৰ মন্ত্ৰী আছিল। ১৬ তম লোকসভাৰ নিৰ্বাচিত মহিলা সদস্য সমূহৰ ভিতৰত তেওঁ আটাইতকৈ জ্যেষ্ঠ। তেওঁ মীৰা কুমাৰৰ পিছত দ্বিতীয় লোকসভাৰ মহিলা অধ্যক্ষ। ২০২১ চনত ভাৰত চৰকাৰে তেওঁক দেশৰ তৃতীয় সৰ্বোচ্চ অসামৰিক সন্মান পদ্মভূষণ প্ৰদান কৰে।

## প্ৰাৰম্ভিক জীৱন আৰু শিক্ষা
সুমিত্ৰা মহাজন মহাৰাষ্ট্ৰৰ ৰত্নগিৰী জিলাৰ চিপলুন চহৰৰ এক চিতাপাৱন কংকানস্থ ব্ৰাহ্মণ পৰিয়ালত জন্মগ্ৰহণ কৰে। তেওঁৰ পিতৃ পুৰুষোত্তম সাথে আৰু মাতৃ উষা। জয়ন্ত মহাজনৰ লগত বিবাহপাশত আবদ্ধ হোৱাৰ পিছত তেওঁ ইন্দোৰ বিশ্ববিদ্যালয়ৰ (বৰ্তমান দেৱী অহিল্যা বিশ্ববিদ্যালয়) পৰা স্নাতকোত্তৰ আৰু আইনৰ স্নাতক ডিগ্ৰী লাভ কৰে। তেওঁ ১৮শ শতিকাৰ সমাজ সংস্কাৰক অহিল্যাবাই হলকাৰক নিজৰ আদৰ্শ বুলি জ্ঞান কৰে। 
## ৰাজনৈতিক জীৱন
১৯৮৯ চনত তেওঁ পূৰ্বৰ মুখ্যমন্ত্ৰী কংগ্ৰেছ দলৰ জেষ্ঠ নেতা প্ৰকাশ চন্দ্ৰ চেঠিক পৰাভূত কৰি ইন্দোৰ লোকসভা সমষ্টিৰ পৰা লোকসভালৈ নিৰ্বাচিত হয়। তেওঁ এই কালছোৱাত ইন্দোৰলৈ কেইবাটাও প্ৰকল্প আৰম্ভ কৰে। তেওঁ তেওঁৰ সৰলতা, সাধুতা আৰু নিকা ৰাজনীতিৰ বাবে জনা যায়। তেওঁক তেওঁৰ সমষ্টিৰ লোক সকলে *টাই* বুলি সম্বোধন কৰে।

### গুৰুত্বপূৰ্ণ পদবী
*ডেপুটি মেয়ৰ, ইন্দোৰ পৌৰনিগম, ১৯৮৪-৮৫

*নৱম লোকসভালৈ নিৰ্বাচিত, ১৯৮৯ (প্ৰথম বাৰ)

* সদস্য, উপদেষ্টা কমিটি, স্বাস্থ্য আৰু পৰিয়াল কল্যাণ বিভাগ আৰু সভানেত্ৰী, মহিলা মৰ্চা, ভাৰতীয় জনতা পাৰ্টি, মধ্য প্ৰদেশ, ১৯৯০-৯১ 

* ১০ম লোকসভালৈ নিৰ্বাচিত, ১৯৯১ (দ্বিতীয় বাৰ)

* সদস্য, ৭৩তম সংবিধান সংশোধনী কমিটি, ১৯৯১-৯২ 

* সদস্য, পূৰ্ব-নাটাল পৰীক্ষাকৰণ পদ্ধতি যুক্ত কমিটি, ১৯৯১-৯৩ 

*সদস্য, উপদেষ্টা মণ্ডলী, গণসংযোগ মন্ত্ৰালয়, ১৯৯১-৯৬ 

* উপসভানেত্ৰী, ভাৰতীয় জনতা পাৰ্টি, মধ্য প্ৰদেশ, ১৯৯২-৯৪ 

* সচিব, বিজেপি, সাংসদ বৰ্ড, মধ্য প্ৰদেশ, ১৯৯৫-৯৬ 

* ১১শ লোকসভালৈ নিৰ্বাচিত, ১৯৯৬ (তৃতীয় বাৰ)

* ১২শ লোকসভালৈ নিৰ্বাচিত, ১৯৯৮ (চতুৰ্থ বাৰ)

*১৩শ লোকসভালৈ নিৰ্বাচিত, ১৯৯৯ (পঞ্চম বাৰ)

* কেন্দ্ৰীয় ৰাজ্যিক মন্ত্ৰী, মানৱ সম্পদ উন্নয়ন মন্ত্ৰালয়, অক্টোবৰ ১৯৯৯ - জুন ২০০২ 

* কেন্দ্ৰীয় ৰাজ্যিক মন্ত্ৰী,গণসংযোগ আৰু তথ্য প্ৰযুক্তি মন্ত্ৰালয়, জুলাই ২০০২ - মে ২০০৩ 

* কেন্দ্ৰীয় ৰাজ্যিক মন্ত্ৰী, পেট্ৰলিয়াম আৰু প্ৰাকৃতিক গেছ মন্ত্ৰালয় ২৪ জুলাই - মে ২০০৪ 

*১৪শ লোকসভালৈ নিৰ্বাচিত, ২০০৪ ( ষষ্ঠ বাৰ) 

*১৫শ লোকসভালৈ নিৰ্বাচিত, ২০০৯ (সপ্তম বাৰ) 

*১৬শ লোকসভালৈ নিৰ্বাচিত, ২০১৪ (অষ্টম বাৰ) 

একে লোকসভা সমষ্টি ৮ বাৰ প্ৰতিনিধিত্ব কৰা মহাজন প্ৰথম গৰাকী মহিলা। ইয়াৰ বাবে তেওঁৰ নাম লিমকা বুক অফ ৰেকৰ্ডছত অন্তৰ্ভুক্ত হৈছে। 
## লোকসভাৰ অধ্যক্ষ
৬ জুন ২০১৪ তাৰিখে মহাজন ১৬তম লোকসভাৰ অধ্যক্ষ নিৰ্বাচিত হয়। তাৰ আগতে তেওঁ লোকসভাৰ পেনেল অফ চেয়াৰমেনৰ সদস্য আছিল। তেওঁ সদনত বিশৃঙ্খলতা অনাৰ অভিযোগত ৩৫জন কংগ্ৰেছ সাংসদক ৫ দিনৰ বাবে সংসদৰ পৰা বহিষ্কাৰ কৰি এক কঠোৰ পদক্ষেপ লৈছিল।
## তথ্য উৎস

শ্ৰেণী:ভাৰতৰ ব্যক্তি
শ্ৰেণী:লোকসভাৰ অধ্যক্ষ
শ্ৰেণী:জীৱিত ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:পদ্মভূষণ বঁটা বিজয়ী
সোণ

**সোণ**  হৈছে এক ৰাসায়নিক মৌল, ইয়াৰ ৰাসায়নিক সংকেত **Au** (ৰ পৰা) আৰু আনৱিক সংখ্যা হৈছে ৭৯। বিশুদ্ধ সোণৰ বৰণ উজ্বল হালধীয়া, এক প্ৰকাৰৰ কোমল ধাতু। ৰাসায়নিকভাৱে ই ১১ নং গোটৰ মৌল আৰু অনুকল্প ধাতু। ই এক প্ৰকাৰৰ সীমিত বিক্ৰিয়ণশীল মৌল, আৰু ই মান অৱস্থাত কঠিন ৰূপত থাকে। সেইবাবে ইয়াক শিল, ভেইন অথবা ৰাসায়নিক অধঃক্ষেপত নাগেট হিচাপে মুক্ত ৰূপত পোৱা যায়। ইয়াক ৰূপৰ কঠিন দ্ৰৱ (ইলেক্ট্ৰাম) হিচাপে, আৰু তাম আৰু পেলেডিয়ামৰ প্ৰাকৃতিক সংকৰ হিচাপেও পোৱা যায়। কেতিয়াবা সোণ আৰু টেলুৰিয়ামৰ মিশ্ৰ গল্ড টেলুৰাইড হিচাপেও পোৱা যায়।

সোণ হৈছে বিশ্বব্ৰহ্মাণ্ড প্ৰাকৃতিকভাৱে উপলব্ধ এক প্ৰকাৰৰ উচ্চ আনৱিক সংখ্যা বিশিষ্ট মৌল। ই চুপাৰনভা নিউক্লিয়বিশ্লেষণ আৰু নিউট্ৰন তৰাৰ সংঘৰ্ষৰ ফলত সৃষ্টি হৈছিল  আৰু সৌৰ জগত সৃষ্টি হোৱা ধুলিত আছিল বুলি অনুমান কৰা হয়। সেই সময়ত পৃথিৱী বিগলিত অৱস্থাত আছিল, সেইবাবে বৰ্তমান পৃথিৱীত প্ৰচুৰ পৰিমানে সোণ পোৱা যায়।

সোণে একক অম্লৰ সৈতে কোনো বিক্ৰিয়া নকৰে, কিন্তু একুৱা ৰেজিয়াত (অৰ্থ "ৰাজকীয় তৰল", নাইট্ৰিক এচিড আৰু হাইড্ৰ'ক্লৰিক এচিডৰ মিশ্ৰণ) দ্ৰৱীভূত হয়।

সোণ এবিধ অতি মূল্যৱান ধাতু। ইয়াক মুদ্ৰা, অলংকাৰ, আৰু অন্য কাৰুকাৰ্যত ব্যৱহাৰ কৰা হয়। অতীতত দেশ-বিদেশৰ মাজত অৰ্থনৈতিক বিনিময় মূলতঃ সোণৰ দ্বাৰাই কৰা হৈছিল, কিন্তু ১৯৩০ চনৰ পৰা সোণৰ মুদ্ৰাৰ প্ৰচলন বন্ধ কৰা হয়।

২০১৪ চনৰ হিচাপ মতে পৃথিৱীৰ ওপৰিভাগত মুঠ ১,৮৩,৬০০ টন সোণ আছে। ইয়াৰ আয়তন হ'ব ৯,৫১৩ মিটাৰ৩। বিশ্বজুৰি উৎপাদিত প্ৰায় ৫০% আ-অলংকাৰ, ৪০% বিনিয়োগ, আৰু ১০% উদ্যোগত ব্যৱহাৰ কৰা হয়।

## তথ্য সংগ্ৰহ

শ্ৰেণী:ৰাসায়নিক মৌল
ভাৰতৰ উচ্চতম ন্যায়ালয়

**ভাৰতৰ উচ্চতম ন্যায়ালয়** বা **ভাৰতৰ চুপ্ৰীম কোৰ্ট** (ইংৰাজী: **Supreme Court of India**) হ'ল ভাৰতৰ সৰ্বোচ্চ বিচাৰ বিভাগীয় অধিকৰণ আৰু ভাৰতৰ সংবিধানৰ অধীনত সৰ্বোচ্চ আপীল আদালত। ই ভাৰতৰ সৰ্বোচ্চ সাংবিধানিক আদালত। সংবিধানৰ চতুৰ্থ ভাগৰ পঞ্চম অধ্যায় অনুসৰি ইয়াক গঠন কৰা হৈছিল। ভাৰতৰ উচ্চতম ন্যায়ালয় সাংবিধানিক পৰ্যালোচনাৰ অধিকাৰ প্ৰাপ্ত।

ভাৰতৰ মুখ্য ন্যায়াধীশ আৰু আন ৩০জন ন্যায়াধীশক লৈ ভাৰতৰ উচ্চতম ন্যায়ালয় গঠিত। 
দেশৰ সৰ্বোচ্চ আপীল আদালত হিচাপে ভাৰতৰ উচ্চতম ন্যায়ালয় প্ৰাথমিকভাৱে ভাৰতৰ বিভিন্ন ৰাজ্য আৰু কেন্দ্ৰীয়শাসিত অঞ্চলসমূহৰ উচ্চ ন্যায়ালয় আৰু অন্যান্য আদালত আৰু ট্ৰাইবুনেলৰ ৰায়ৰ বিৰুদ্ধে আপীল গ্ৰহণ কৰে। 

ভাৰতৰ নাগৰিকৰ মৌলিক অধিকাৰ ৰক্ষাৰ বাবে উচ্চতম ন্যায়ালয় সদায়ে প্ৰস্তুত। ভাৰতৰ বিভিন্ন চৰকাৰসমূহৰ অভ্যন্তৰীণ বিবাদ নিষ্পত্তিৰ বাবে এই আদালতে কাম কৰে। উপদেষ্টা আদালত হিচাপে উচ্চতম ন্যায়ালয়ে ভাৰতৰ ৰাষ্ট্ৰপতিৰ বিভিন্ন কাম-কাজত সংবিধানৰ অধীনস্থ বিষয়সমূহৰ শুনানি গ্ৰহণ কৰে। কোনেও এই আদালতৰ দৃষ্টি আকৰ্ষণ বা আপীল নকৰিলেও, ই নিজে বিভিন্ন বিষয়ত হস্তক্ষেপ কৰিব পাৰে। প্ৰথমে কলকাতাত বিচাৰ বিভাগীয় প্ৰশাসন পৰিচালনাৰ বাবে এই আদালত গঠন কৰা হৈছিল। 

উচ্চতম ন্যায়ালয়লৰ দ্বাৰা ঘোষিত ৰায় ভাৰতৰ সকলো আদালতে মানি চলিবলৈ বাধ্য।

## ইতিহাস

শ্ৰেণী:ভাৰতৰ আইন
কোংকণী ভাষা

**কোংকণী ভাষা** (দেৱনাগৰী লিপিত: कोंकणी; ৰোমান লিপিত: Konknni; কন্নড় লিপিত: ಕೊಂಕಣಿ; মালয়ালম লিপিত: കൊങ്കണി; IAST: ) এইটো ইন্দো-আৰ্য্য ভাষা যিটো ভাৰতৰ কোংকণ উপকূলত প্ৰচলিত। কোংকণী আৰু গোৱাঞ্চি কোংকণীত প্ৰায় ৭৬ লাখ মানুহে কথা কয়। 
কোংকণী ভাৰতৰ অঙ্গৰাজ্য গোৱাৰ চৰকাৰী ভাষা আৰু সমগ্ৰ ভাৰতৰ এটা চৰকাৰী ভাষা। কোংকণী ভাষাৰ কোনো নিৰ্দিষ্ট লিপি নাই। সেয়ে কোংকণী ভাষাৰ ক্ষেত্ৰত দেৱনাগৰী লিপিটোকে চৰকাৰী কামকাজত ব্যৱহাৰ কৰা হয়।

## শ্ৰেণীবিভাজন
কোংকণী ইণ্ডো-আৰ্য্য ভাষা শাখাৰ অন্তৰ্গত। ই মাৰাঠী-কোংকণী ভাষা গোটৰ অংশ, যি দক্ষিণ ইণ্ডো-আৰ্য্য ভাষাবোৰৰ অন্তৰ্গত। ই অপ্ৰযোজ্য (inflexive) আৰু অন্যান্য আধুনিক ইণ্ডো-আৰ্য্য ভাষাৰ তুলনাত সংস্কৃতৰ পৰা কম দূৰত্বত আছে। ভাষাবিজ্ঞানীসকলে কোংকণীক বিভিন্ন প্ৰাকৃত লোকভাষাৰ মিশ্ৰণেৰে গঠিত বুলি বৰ্ণনা কৰিছে। ইয়াৰ মূল কাৰণ হ’ব পাৰে কোংকণ উপকূলীয় অঞ্চলত বিভিন্ন যুগত হোৱা বিভিন্ন জনগোষ্ঠীৰ আগমন।

## লিপি

## বাহ্যিক সংযোগ

## তথ্যসূত্ৰ


শ্ৰেণী:ভাষা 
শ্ৰেণী: ভাৰতৰ ভাষা
শ্ৰেণী:পোখালি (ভাষা)
তীৰথ সিং ঠাকুৰ

ন্যায়ধীশ **তীৰথ সিং ঠাকুৰ** বা **টি. এছ. ঠাকুৰ** (জন্ম: ৪ জানুৱাৰী ১৯৫২) ভাৰতৰ উচ্চতম ন্যায়ালয়ৰ ৪৩তম মুখ্য ন্যায়ধীশ।

তেওঁৰ পিতৃ জম্মু আৰু কাশ্মীৰ উচ্চ ন্যায়ালয়ৰ ন্যায়ধীশ দেৱী দাস ঠাকুৰ অসমৰ পূৰ্বৰ ৰাজ্যপাল আছিল। তিৰথ সিং ঠাকুৰ তেওঁৰ পিতৃৰ চেম্বাৰত ১৯৭২ চনত যোগ দি কৰ্মজীৱন আৰম্ভ কৰে। তেওঁ ১৯৯০ চনত এজন জেষ্ঠ অধিবক্তা ৰূপে স্বীকীৰ্তি পায়। ১৯৯৫ চনৰ ২৬ ফেব্ৰুৱাৰী তাৰিখে তেওঁ জম্মু আৰু কাশ্মীৰ উচ্চ ন্যায়ালয়ৰ অতিৰিক্ত ন্যায়ালয়ৰ অতিৰিক্ত ন্যায়ধীশ হিচাপে নিযুক্তি লাভ কৰে। তাৰ পিছত তেওঁ একে বছৰে কৰ্ণাটক উচ্চ ন্যায়ালয়লৈ ন্যায়াধীশ হিচাপে বদলি হয়। ১৯৯৫ চনত তেওঁ এজন স্থায়ী ন্যায়মূৰ্তি হিচাপে নিযুক্তি লাভ কৰে। ২০০৪ চনৰ জুলাই মাহত তেওঁ দিল্লী উচ্চ ন্যায়ালয়লৈ ন্যায়মূৰ্তি হিচাপে বদলি হয়। ৯ এপ্ৰিল ২০০৮ চনত তেওঁ দিল্লী উচ্চ ন্যায়ালয়ৰ ভাৰপ্ৰাপ্ত মুখ্য ন্যায়াধীশৰ পদত অধিষ্ঠিত হয়। তাৰ পিছত তেওঁ ১১ আগষ্ট ২০০৮ চনত পঞ্জাব আৰু হাৰিয়ানা উচ্চ ন্যায়ালয়ৰ মুখ্য ন্যায়াধীশ হিচাপে নিযুক্তি লছভ কৰে। পৰৱৰ্তী বছৰত তেওঁ ভাৰতৰ উচ্চতম ন্যায়ালয়ৰ ন্যায়ধীশ হিচাপে যোগ দিয়ে।

## ভাৰতৰ মুখ্য ন্যায়ধীশ
২০১৫ চনৰ ১৮ নৱেম্বৰ তাৰিখে তেওঁ ভাৰতৰ মুখ্য ন্যায়াধীশ ৰূপে নিযুক্তি লাভ কৰে। ন্যায়ধীশ এইছ. এল. দত্তুৰ ৬৫ বছৰ অতিক্ৰম কৰাৰ বাবে অৱসৰ গ্ৰহণ কৰাৰ পিছত ২০১৫ চনৰ ৩ ডিচেম্বৰ তাৰিখৰ পৰা তেওঁৰ কাৰ্যকাল আৰম্ভ হয়। তেওঁক ভাৰতৰ ৰাষ্ট্ৰপতি মহামহিম প্ৰণৱ মুখাৰ্জীয়ে শপত বাক্য পাঠ কৰোৱায়। ২০১৭ চনৰ ৪ জানুৱাৰী তাৰিখে তেওঁ অৱসৰ গ্ৰহণ কৰিব।

২০১৬ চনৰ এপ্ৰিল মাহত তেওঁ ভাৰতৰ প্ৰধানমন্ত্ৰী নৰেন্দ্ৰ মোদীলৈ ন্যায় তন্ত্ৰৰ বাবে অধিক পুঁজি আবণ্টন কৰাৰ বাবে দাবী তোলে।

## তথ্য উৎস

শ্ৰেণী:ভাৰতৰ ব্যক্তি
শ্ৰেণী:ভাৰতৰ ন্যায়াধীশ
শ্ৰেণী:ভাৰতৰ মুখ্য ন্যায়াধীশ
লক্ষীমপুৰ সাহিত্য সভা

**লক্ষীমপুৰ সাহিত্য সভা** *উত্তৰ লক্ষীমপুৰ সাহিত্য সভা* নামেৰে অসম সাহিত্য সভা প্ৰতিষ্ঠা হোৱাৰ পূৰ্বে অৰ্থাৎ ১৯১২ চনত গঠিত হয় । ইয়াৰ প্ৰতিস্থাপক সভাপতি আছিল  নীলকণ্ঠ গোহাঞিবৰুৱা আৰু সম্পাদক আছিল ডম্বৰুধৰ গগৈ৷ পিছত ই “লক্ষীমপুৰ জিলা সাহিত্য সভা’’ নামেৰে পৰিচিত হয়৷ তেতিয়াৰ পৰা অসম সাহিত্য সভাৰ দ্বিতীয় স্তৰৰ শাখা হিচাপে প্ৰায় ৪৫টা শাখাৰে *লক্ষীমপুৰ জিলা সাহিত্য সভা*ই কাম কৰি আছে৷ 
## ইতিবৃত্ত
অসম সাহিত্য সভা গঠন হোৱাৰ পূৰ্বে ১৯১২ চনতেই [পদ্মনাথ গোহাঞিবৰুৱা]]ৰ ভাতৃ নীলকণ্ঠ গোহাঞিবৰুৱা, পানীন্দ্ৰ গগৈ, ডম্বৰুধৰ গগৈৰ আদিৰ নেতৃত্বত “উত্তৰ লক্ষীমপুৰ সাহিত্য সভা’’ গঠিত হৈছিল৷ নীলকণ্ঠ গোহাঞিবৰুৱা আছিল প্ৰতিষ্ঠাপক সভাপতি৷ তেওঁৰ পিছত এই দায়িত্ব বহন কৰিছিল, সৰ্বেশ্বৰ বৰুৱা৷ তাৰপিছত, ১৯১৭ চনত অসম সাহিত্য সভা গঠিত হয়৷ প্ৰথমাৱস্থাত অসম সাহিত্য সভা দুতৰপীয়া আছিল৷ পিছত ই তিনিতৰপীয়া  অৰ্থাৎ শাখা, জিলা আৰু কেন্দ্ৰীয় এনেকুৱা স্তৰৰ হৈছেগৈ৷ ১৯৮২ চনত লক্ষীমপুৰ জিলা সাহিত্য পৰিষদ গঠন কৰা হয়৷ ১৯৮৪-৮৫ চনত পৰিষদৰ ঠাইত সভা নামেৰে নামকৰণ কৰাৰ সিদ্ধান্ত কৰি “লক্ষীমপুৰ জিলা সাহিত্য সভা’’  কৰা হয়৷ তেতিয়াৰে পৰা লক্ষীমপুৰ জিলা সাহিত্য সভাৰ সভাপতিসকল আছিল:

### উত্তৰ লক্ষীমপুৰ সাহিত্য সভা
নীলকণ্ঠ গোহাঞিবৰুৱাই ১৯১২ চনৰ পৰা ১৯৪১ চনলৈ উত্তৰ লক্ষীমপুৰ সাহিত্য সভাৰ প্ৰতিষ্ঠাপক সভাপতি হিচাপে কাৰ্যনিৰ্বাহ কৰিছিল৷ তেখেতৰ কাৰ্যকালত দুজন সম্পাদক ক্ৰমে ডম্বৰুধৰ গগৈ আৰু আনন্দৰাম হাজৰিকা৷ দ্বিতীয়জন সভাপতি আছিল, সৰ্বেশ্বৰ বৰুৱা৷ এওঁৰ কাৰ্যকালত চাৰিজন বিশিষ্ট ব্যক্তিয়ে সম্পাদকৰ দায়িত্ব বহন কৰিছিল; বিশ্বনাৰায়ণ শাস্ত্ৰী, যোগানন্দ বৰগোঁহাই, মহেন্দ্ৰ সভাপণ্ডিত আৰু ললিত চন্দ্ৰ বৰুৱাই৷ সৰ্বেশ্বৰ বৰুৱাৰ পিছত, চিৰাজুল হক বৰুৱা, যোগানন্দ বৰগোঁহাই, হেমকান্ত ভট্টাচাৰ্য, লীলাকান্ত দেউৰী ভঁৰালী, হেমচন্দ্ৰ শইকীয়া, দীপাঞ্জলী দত্ত আদিয়ে “উত্তৰ লক্ষীমপুৰ সাহিত্য সভা’’ৰ নেতৃত্ব বহন কৰে৷

## তথ্য সূত্ৰ
শ্ৰেণী:অসম সাহিত্য সভা
ক্ৰিটিক অৱ দ্য গ'থা প্ৰগ্ৰাম

**ক্ৰিটিক অৱ দ্য গ'থা প্ৰগ্ৰাম **(জাৰ্মান ভাষাত: *Kritik des Gothaer Programms*) কাৰ্ল মাৰ্ক্সে চ'চিয়েল ডেম'ক্ৰেটিক ৱৰ্কাৰ্ছ পাৰ্টি অৱ জাৰ্মানীলৈ লিখা এখন চিঠিৰ ওপৰত আধাৰিত এক সমল।

## বিৱৰণ
এই লিখনি কাৰ্ল মাৰ্ক্সৰ বিপ্লৱী কৌশলৰ ওপৰত আতাইতকৈ বহলাই লিখা লিখনিৰ অন্যতম। এই লিখনিত সৰ্বহাৰাৰ একনায়কত্ববাদ, পুজিবাদৰ পৰা সাম্যবাদলৈ ৰূপান্তৰৰ কাল, সৰ্বহাৰাৰ আন্তৰ্জাতীয়তাবাদ আৰু শ্ৰমিক শ্ৰেণীৰ দলৰ কথা বিৱৰোৱা হৈছে কাৰ্ল মাৰ্ক্সৰ দ্বাৰা। 

এই লিখনিত তলৰ খাপৰ সাম্যবাদী সমাজত সকলোৱে সমাজলৈ যিমান দিছে সিমান ঘূৰাই পোৱাৰ কথা কোৱা হৈছিল। ধনৰ সলনি লেবাৰ ভাউচাৰৰ ব্যৱহাৰৰ কথাও কোৱা হৈছিল। 

এই চিঠি গথা চহৰত পাৰ্টিটোৱে জেনেৰেল জাৰ্মান ৱৰ্কাৰ্ছ এচ'চিয়েচন্ৰ সৈতে একেলগ হোৱাৰ আগত লিখা হৈছিল যিহেতু কাৰ্ল মাৰ্ক্সে লেচেলেই বিপ্লৱবিৰোধী অৱস্থান লোৱাৰ সম্ভাৱনা সন্দেহ কৰিছিল। 

গথা প্ৰগ্ৰামত এক কম ঊগ্ৰ উপায় বিচাৰিছিল সমাজবাদৰ বাবে। পিচে আন মাৰ্ক্সবাদীয়ে বিপ্লৱীপথৰ পোষকতা কৰিছিল। .

## তথ্য সংগ্ৰহ

## বাহ্যিক সংযোগ
* 

শ্ৰেণী:সাম্যবাদ
শ্ৰেণী:গ্ৰন্থ
বিক্ৰম সাৰাভাই

**বিক্ৰম অম্বালাল সাৰাভাই** (; ১২ আগষ্ট ১৯১৯ – ৩০ ডিচেম্বৰ ১৯৭১) এজন ভাৰতীয় বিজ্ঞানী আৰু উদ্ভাৱক। তেওঁক ভাৰতীয় মহাকাশ গৱেষণা সংস্থাৰ পিতৃপুৰুষ বুলি গণ্য কৰা হয়। তেওঁ ১৯৬২ চনত শান্তি স্বৰূপ ভটনাগৰ বঁটা লাভ কৰিছিল। স্বাধীন ভাৰতৰ পদাৰ্থ বিজ্ঞান আৰু মহাকাশ বিজ্ঞানৰ বাটকটীয়া স্বৰূপে তেওঁক ভাৰত চৰকাৰে ১৯৬৬ চনত পদ্মভূষণ আৰু ১৯৭২ চনত মৰণোত্তৰভাৱে পদ্মবিভূষণ বঁটা প্ৰদান কৰে।

## ব্যক্তিগত জীৱন
বিক্ৰম সাৰাভাই ভাৰতৰ বিখ্যাত সাৰাভাই পৰিয়ালত জন্মগ্ৰহণ কৰিছিল। তেওঁৰ পিতৃ অম্বালাল সাৰাভাই ভাৰতৰ স্বাধীনতা আন্দোলনত সক্ৰিয় অংশগ্ৰহণ কৰা এজন বিখ্যাত উদ্যোগপতি আছিল। তেওঁ ১৯৪২ চনত শাস্ত্ৰীয় নৃত্য বিশাৰদ মৃণালিনী সাৰাভাইৰ লগত বিবাহ পাশত আবদ্ধ হয়। তেওঁলোকৰ দুজন সন্তানৰ ভিতৰত জীয়ৰী মল্লিকা সাৰাভাই এগৰাকী প্ৰতিষ্ঠিত নৃত্যশিল্পী তথা অভিনেত্ৰী আৰু আৰু পুত্ৰ কাৰ্তিকেয় সাৰাভাই এজন বিজ্ঞানী। তেওঁ জৈন ধৰ্মৰ অনুগামী। তেওঁ আহমেদাবাদৰ শ্ৰীমল জৈন সম্প্ৰদায়ৰ অন্তৰ্ভুক্ত।

## কৰ্মজীৱন
বিক্ৰম সাৰাভাইক ভাৰতৰ মহাকাশ বিজ্ঞানৰ পিতৃ পুৰুষ বুলি গণ্য কৰা হয়। তেওঁৰ প্ৰচেষ্টাতে ১৯৪৭ চনত ভৌতিক গৱেষণাগাৰ (PRL) স্থাপন হৈছিল। তাত তেওঁ মহাজাগতিক ৰশ্মি বিষয়ক গৱেষণা কৰিছিল। প্ৰথমে তেওঁৰ ঘৰৰ পৰা আৰম্ভ হোৱা ভৌতিক গৱেষণাগাৰ (PRL) পিছলৈ ১৯৪৭ চনৰ ১১ নৱেম্বৰ তাৰিখে এম.জি. বিজ্ঞান প্ৰতিষ্ঠান হিচাপে আহমেদাবাদত প্ৰতিষ্ঠান কৰা হয়। এই প্ৰতিষ্ঠানত প্ৰথমতে মহাজাগতিক ৰশ্মি আৰু উচ্চ বায়ুমণ্ডলৰ ওপৰত গৱেষণা কৰা হৈছিল। পিছত সংজ্ঞাবদ্ধ পদাৰ্থ বিজ্ঞান আৰু ৰেডিঅ' পদাৰ্থ বিজ্ঞানৰো গৱেষণা আৰম্ভ কৰা হয়।

ছাত্ৰ-ছাত্ৰী আৰু শিক্ষক সকলৰ মাজত বিজ্ঞান আৰু গণিত জনপ্ৰিয় কৰিবৰ বাবে সাৰাভাইয়ে ১৯৬০ৰ দশকত বিক্ৰম অম্বালাল সাৰাভাই কমিউনীতি বিজ্ঞান কেন্দ্ৰ (VASCSC) স্থাপন কৰে।

ভাৰতীয় মহাকাশ গৱেষণা সংস্থা স্থাপন কৰা তেওঁৰ এক বিৰল কৃতিত্ব।
ভাৰতীয় আণৱিক বিজ্ঞানৰ পিতৃ, হোমি জাহাংগীৰ ভাৱায়ে সাৰাভাইক ভাৰতৰ প্ৰথম ৰকেট উৎক্ষেপণ ষ্টেচন স্থাপন কৰিবলৈ সহায় কৰিছিল। এই কেন্দ্ৰ তিৰুঅনন্তপুৰমৰ ওচৰৰ আৰৱ সাগৰৰ পাৰৰ থুম্বা নামে ঠাইত স্থাপন কৰা হৈছিল। ইয়াৰ ফলশ্ৰুতিতে ১৯৭৫ চনত ভাৰতৰ প্ৰথম কৃত্ৰিম উপগ্ৰহ আৰ্যভট্ট ৰুছীয়াৰ পৰা কক্ষপথত স্থাপন কৰা হয়।

তেওঁ অপাৰেচনছ ৰিচাৰ্ছ গ্ৰুপ নামে দেশৰ প্ৰথম বজাৰ গৱেষণা সংস্থাৰ জন্ম দিয়ে। তেওঁ কেইবাখনো প্ৰতিষ্ঠান যেনে নেহৰু ফাউণ্ডেচন ফৰ ডেভেলপমেণ্ট, ভাৰতীয় ব্যৱস্থাপনা প্ৰতিষ্ঠান, আহমেদাবাদ, আহমেদাবাদ টেক্সটাইল ইণ্ডাষ্ট্ৰী ৰিচাৰ্ছ এছোচিয়েচন আৰু পৰিৱেশ আঁচনি প্ৰস্তুতকৰ্তা আৰু প্ৰযুক্তি কেন্দ্ৰৰ লগত জড়িত আছিল। তেওঁ অন্ধ ব্যক্তিৰ সহায়ৰূ বাবে অন্ধ ব্যক্তিৰ সংস্থা স্থাপন কৰিছিল। তেওঁৰ পত্নী মৃণালিনী সাৰাভাইৰ লগত তেওঁ দৰ্পনা এডাডেমী অফ পাৰফৰ্মিং আৰ্টছ প্ৰতিষ্ঠা কৰে। তেওঁ প্ৰতিষ্ঠা কৰা আন আন প্ৰতিষ্ঠানসমূহ হ’ল, কালাপক্বমৰ ফাষ্টাৰ ব্ৰিডিং টেষ্ট ৰিয়েক্টৰ, কলকাতাৰ পৰিৱৰ্তনশীল শক্তি চাইক্লত্ৰন প্ৰকল্প, হায়দৰাবাদৰ ইলেক্ট্ৰনিক্স কঅপাৰেচন অফ ইণ্ডিয়া লিমিটেড (ECIL) আৰু ঝাৰখণ্ডৰ ইউৰেনিয়াম কঅপাৰেচন অফ ইণ্ডিয়া লিমিটেড (UCIL)।

## উল্লেখযোগ্য পদবী
* ভাৰতীয় বিজ্ঞান কংগ্ৰেছৰ পদাৰ্থ বিজ্ঞান অধিৱেশনৰ সভাপতি, ১৯৬২
* আই. এ. ই. এ. সাধাৰণ কনফেৰেঞ্চ, ভিয়েন্নাৰ সভাপতি, ১৯৭০
* শান্তিপূৰ্ণ আণৱিক শক্তি ব্যৱহাৰ শীৰ্ষক ৰাষ্ট্ৰসংঘৰ চতুৰ্থ অধিৱেশনৰ উপ সভাপতি, ১৯৭১

## বহিঃসংযোগ
* জীৱনীকাৰ অমৃতা শ্বাহৰ লগত এক সাক্ষাৎকাৰ, ২০১৩  
* freeindia.org ত মহান বিজ্ঞানী
* হিন্দু বাতৰি কাকত

## তথ্য উৎস

## বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:ভাৰতীয় বিজ্ঞানী
শ্ৰেণী:পদ্মভূষণ বঁটা বিজয়ী
শ্ৰেণী:পদ্মবিভূষণ বঁটা বিজয়ী
শ্ৰেণী:শান্তি স্বৰূপ ভাটনাগৰ বঁটা বিজয়ী
শ্ৰেণী:ভাৰতীয় মহাকাশ গৱেষণা সংস্থাৰ লগত জড়িত ব্যক্তি
কোঁৱৰপুৰৰ কোঁৱৰ (চলচ্চিত্ৰ)

**কোঁৱৰপুৰৰ কোঁৱৰ** ২০১৭ বৰ্ষত মুক্তি পোৱা এখন অসমীয়া ভাষাৰ চলচ্চিত্ৰ। ৰোমান্টিক একশ্বনধৰ্মী এই চলচ্চিত্ৰখনৰ পৰিচালনা কৰিছে ৰাজেশ ভূঞাই আৰু প্ৰযোজনা ৰ'জী ভূঞা আৰু নয়ন নীলিমৰ। ছবিখনত মুখ্য চৰিত্ৰত অভিনয় কৰিছে নয়ন নীলিম আৰু নৱাগতা তাপশ্ৰী কলিতাই আৰু আন চৰিত্ৰসমূহত উৎপল দাস, অমৃতা গগৈ, ৰীনা বৰা, বিষ্ণু খাৰঘৰীয়া, সিদ্ধাৰ্থ শৰ্মাই অভিনয় কৰিছে। সংগীত পৰিচালনা পৰাণ বৰকটকীৰ। চলচ্চিত্ৰখনে ২০১৭ চনৰ ৬ জানুৱাৰীত মুক্তি লাভ কৰে।

## প্ৰযোজনা
কোঁৱৰপুৰৰ কোঁৱৰৰ দৃশ্যগ্ৰহণ গুৱাহাটী, শ্বিলং আদি স্থানত কৰা হৈছে।

## অভিনয়ত
* নয়ন নীলিম
* তাপশ্ৰী কলিতা
* উৎপল দাস
* অমৃতা গগৈ
* বিষ্ণু খাৰঘৰীয়া
* ৰীনা বৰা
* সিদ্ধাৰ্থ শৰ্মা
* নিপন গোস্বামী
* সৌৰভ হাজৰিকা

## কাহিনী
এজন সহজ সৰল যুৱক কুসঙ্গত পৰি চুৰ কৰিবলৈ লয়। কিন্তু সেই চোৰজন হঠাৎ প্ৰেমত পৰি যায় আৰু তাৰ জীৱনলৈ পৰিৱৰ্তন আহিবলৈ ধৰে। তাৰ পাছতে নায়কৰ অতীতে কিদৰে নায়িকাৰ পৰিয়াললৈ আন্ধাৰ নমাই আনিছিল সেয়া উন্মোচিত হয়। আনফালে গাঁৱৰ ৰাইজে ঠগ ৰাজনৈতিক নেতা, ঠিকাদাৰসকলৰ বিৰুদ্ধে থিয় দিয়ে।

## সংগীত
চলচ্চিত্ৰখনৰ সংগীত পৰিচালনা কৰিছে পৰাণ বৰকটকীয়ে। গীতৰ কথা ইবছন লাল বৰুৱাৰ। গীতসমূহত কণ্ঠদান কৰিছে জুবিন গাৰ্গ, পাপন, জয় বৰুৱা, সুবাসনা দত্ত, পম্পী গগৈ আৰু নয়ন নীলিমে। 

## লগতে চাওক

* দূৰ
* ছাকিৰা আহিব বকুলতলৰ বিহুলৈ

## তথ্যসূত্ৰ

শ্ৰেণী:২০১৭ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
ফ্ৰিড্ৰিচ এংগেল্‌ছ

ফ্ৰিড্ৰিচ এংগেল্‌ছ ; ২৮ নৱেম্বৰ ১৮২০ – ৫ আগষ্ট ১৮৯৫) এগৰাকী জাৰ্মান দাৰ্শনিক, সমাজ বিজ্ঞানী, সাংবাদিক আৰু ব্যৱসায়ী। . তেখেতে কাৰ্ল মাৰ্ক্সৰ সৈতে মাৰ্ক্সবাদী সূত্ৰ তৈয়াৰ কৰিছিলে আৰু প্ৰচাৰ কৰিছিলে। ১৮৪৫ত তেখেতে কণ্ডিচঞ্ছ অৱ দ্য ৱৰ্কিং ক্লাছ ইন ইংলেণ্ড নামৰ গ্ৰন্থ নিজ পৰ্যবেক্ষণ আৰু অধ্যয়নেৰে লিখি উলিয়ালে। ১৮৪৮ত মাৰ্ক্সৰ সৈতে 'কমিউনিষ্ট পাৰ্টিৰ ইস্তাহাৰ' লিখাৰ উপৰিও তেখেতে আন কেইবাখনো গ্ৰন্থত অকলে আৰু কেইবাখনো গ্ৰন্থ মাৰ্ক্সৰ সৈতে লিখিছিল। মাৰ্ক্সৰ দছ কেপিতেল লিখাৰ সময়ত তেখেতেই মাৰ্ক্সক আৰ্থিকভাৱে সহায় কৰিছিল। মাৰ্ক্সৰ মৃত্যুৰ পাছত তেখেতে দ্বিতীয় আৰু তৃতীয় সংস্কৰণ সম্পাদনা কৰিছিল আৰু মাৰ্ক্সৰ 'থিয়ৰী অৱ চাৰ্প্লাছ ভেল্যু'ক তেখেতে দছ কেপিতেল্অৰ চতুৰ্থ ভল্যুম হিচাপে প্ৰকাশ কৰিছিল। পৰিয়াল অৰ্থনীতিতো তেখেতৰ অৱদান আছে। 

## ব্যক্তিত্ব
right|thumb|Friedrich Engels in 1868
এংগেল্‌ছ আছিল কাব্য, শিয়াল চিকাৰ আৰু বামপন্থী বুদ্ধিজীৱীসকলৰ সৈতে পাৰ্টি কৰাত অভ্যস্ত। তেখেত আছিল এগৰাকী সুখী স্বভাৱৰ ব্যক্তি। .

তেখেত ৰুছ, ইটালীয়, পৰ্টুগীজ, আইৰিছ, গেলিক, স্পেনীয়, পলিছ, ফৰাচী, ইংৰাজী, মিলানী আদি বিভিন্ন ভাষ-উপভাষাত পাকৈত আছিল। .

## কৰ্মৰাজীৰ অংশ
right|thumb|283x283px|Cover of the 1st Edition of Engels' ''The Origin of the Family, Private Property and the State,'' first published in 1884

### দ্য হ'লি ফেমিলি (১৮৪৪)

### দ্য কণ্ডিচঞ্চ অৱ দ্য ৱৰ্কিং ক্লাছ ইন ইংলেণ্ড (১৮৪৪)
মেঞ্চেষ্টাৰ আৰু ছেলফ'ৰ্ডত থাকোঁতে এংগেল্‌ছ লক্ষ্য কৰা ব্ৰিটেইনৰ শ্ৰমিকসকলৰ অৱস্থাৰ কথা বিৱৰিত।

### হাৰ ইউজেন ডুহ্ৰিংছ ৰিভ'ল্যুচন ইন চাইঞ্চ (১৮৭৮)
ই আছিল মাৰ্ক্সৰ বিৰোধী ইউজেন দুহ্ৰিঙৰ সমালোচনা কৰা এখন গ্ৰন্থ। পাছলৈ এই গ্ৰন্থৰ কিছু অংশ চ'চিয়েলিজম: ইউট'পিয়ান এণ্ড চইণ্টিফিক নামৰ গ্ৰন্থত প্ৰকাশ হ'ল। 

### চ'চিয়েলিজম: ইউট'পিয়ান এণ্ড চাইণ্টিফিক (১৮৮০)
এই গ্ৰন্থত ইউট'পিয়ান সমাজবাদী ফৌৰীয়াৰ আৰু অৱেন আদিৰ সমালোচনা কৰাৰ উপৰিও ঐতিহাসিক বস্তুবাদী সমাজবাদী দৃষ্টিৰে পুজিবাদৰ আলোচনা কৰা হৈছে।

### দ্য অৰিজিন অৱ দ্য ফেমিলি, প্ৰাইভেট প্ৰপাৰ্টি এণ্ড দ্য ষ্টেট (১৮৮৪)

## টোকা আৰু তথ্যসূত্ৰ

## উৎস
* Carlton, Grace (1965), *Friedrich Engels: The Shadow Prophet*, London: Pall Mall Press
* Carver, Terrell (1989), *Friedrich Engels: His Life and Thought*, London: Macmillan
* Green, John (2008), *Engels: A Revolutionary Life*, London: Artery Publications, ISBN 0-9558228-0-7
* Henderson, W. O. (1976), *The life of Friedrich Engels*, London : Cass, 1976. ISBN 0-7146-4002-6
* Hunt, Tristram (2009), *The Frock-Coated Communist: The Revolutionary Life of Friedrich Engels*, London: Allen Lane. ISBN 978-0-7139-9852-8
* Mayer, Gustav (1936), *Friedrich Engels: A Biography*, (1934; trans. 1936)

শ্ৰেণী:দাৰ্শনিক
শ্ৰেণী:জাৰ্মানীৰ ব্যক্তি
কামাখ্যা প্ৰসাদ তাছা

**কামাখ্যা প্ৰসাদ তাছা** () (জন্ম ১ জুন ১৯৭৫) এগৰাকী ভাৰতীয় ৰাজনীতিক,  যোৰহাট (লোকসভা সমষ্টি)ৰ ২০১৪-১৯ চনৰ সাংসদ আৰু ২০১৯ চনৰ পৰা বৰ্তমানলৈকে ৰাজ্যসভাৰ সাংসদ। তেওঁ ভাৰতীয় জনতা পাৰ্টিৰ ২০১৩-১৭ চনলৈকে অসম ৰাজ্যিক উপ-সভাপতি আৰু ২০২৩ চনৰ পৰা বৰ্তমানলৈকে ৰাষ্ট্ৰীয় সম্পাদক।

## পৃষ্ঠভূমি
তাছাৰ জন্ম হয় ১৯৭৫ চনৰ ১ জুনত যোৰহাটত। তেওঁৰ পিতৃ স্বৰ্গীয় দেওৰাম তাছা আৰু মাতৃ চম্পা তাছা। তেওঁ ডিব্ৰুগড় বিশ্ববিদ্যালয়ৰ পৰা ৰাজনীতি বিজ্ঞান বিষয়ত স্নাতকোত্তৰ ডিগ্ৰী লাভ কৰে। 

## ৰাজনৈতিক জীৱন
তাছাই ২০১৪ চনৰ ২৬ মাৰ্চত সাংসদ হিচাপে কাৰ্য্যভাৰ গ্ৰহণ কৰে। ১ ছেপ্তেম্বৰ ২০১৪ চনত তেওঁ পেট্ৰ'লিয়াম আৰু প্ৰাকৃতিক গেছৰ ষ্টেণ্ডিং কমিটিৰ সদস্য ৰূপে নিৰ্বাচিত হয়। 

## তথ্য উৎস

শ্ৰেণী:অসমৰ ৰাজনীতিক
ৰজনীকান্ত দত্ত

**ৰজনীকান্ত দত্ত** হৈছে অসমৰ এজন শিক্ষাবিদ, বক্তা আৰু শঙ্কৰদেৱ সঙ্ঘৰ প্ৰাক্তন পদাধিকাৰ। তেখেতৰ জন্ম হৈছিল শিৱসাগৰ জিলাৰ জোলাগাঁওত; ১৯৩৪ চনৰ ১৩ এপ্ৰিলত৷ তেখেতৰ পিতৃৰ নাম হাওবড়া দত্ত আৰু মাতৃৰ নাম গোলাপী দত্ত ৷ ২০১১ চনত কাৰ্বি আংলঙৰ বকলীয়াঘাটৰ "জয়হৰি ক্ষেত্ৰ"ত অনুষ্ঠিত শ্ৰীমন্ত শঙ্কৰদেৱ সংঘৰ অধিৱেশনৰ তেঁও সভাপতি আছিল।

## শিক্ষা
ৰজনীকান্ত দত্তদেৱে প্ৰাথমিক শিক্ষা নিতাইপুখুৰী প্ৰাথমিক বিদ্যালয়ত লাভ কৰাৰ অন্তত তেখেতে ১৯৫৪ চনত নিতাইপুখুৰী উচ্চ মাধ্যমিক বিদ্যালয়ৰ পৰা মেট্ৰিক, ১৯৫৬ বৰ্ষত শিৱসাগৰ মহাবিদ্যালয়ৰ, জয়সাগৰৰ পৰা ইণ্টাৰমিডিয়েট, ১৯৫৮ বৰ্ষত সেই কলেজৰ পৰাই স্নাতক আৰু ১৯৭০ বৰ্ষত অসম স্নাতকোত্তৰ প্ৰশিক্ষণ মহাবিদ্যালয়, যোৰহাটৰ পৰা সুখ্যাতিৰে বি. টি. উত্তীৰ্ণ হয় ৷

## শ্ৰীমন্ত শঙ্কৰদেৱ সঙ্ঘলৈ অৱদান
শিক্ষকতাৰ বৃত্তিৰে কৰ্ম জীৱনৰ পাতনি মেলা দত্তই নিতাইপুখুৰী উচ্চতৰ মাধ্যমিক বিদ্যালয়ৰ পৰা অধ্যক্ষ পদত থাকোঁতে অৱসৰ গ্ৰহণ কৰে। তেখেতে নিতাইপুখুৰীত কৰ্মৰত অৱস্থাতেই শ্ৰীমন্ত শঙ্কৰদেৱ সঙ্ঘৰ লগত নিবিড়ভাৱে আত্মনিয়োগ কৰি এজন সুবক্তা আৰু সংগঠক ৰূপে জনমানসত প্ৰতিষ্ঠা লাভ কৰে। ১৯৮৮ বৰ্ষত ৰূপহী পথাৰত অনুষ্ঠিত শ্ৰীমন্ত শঙ্কৰদেৱ সঙ্ঘৰ ৫৭তম মূল অধিৱেশনৰ আদৰণী সমিতিৰ সম্পাদক আছিল। ১৯৯০ চনৰে পৰা তেঁও সংঘৰ মূল কাৰ্যনিৰ্বাহক সমিতিৰ সদস্য হিচাপে দায়িত্ব পালন কৰাৰ ওপৰিও শ্ৰীমন্ত শঙ্কৰদেৱ সঙ্ঘৰ উপ-পদাধিকাৰ, শিক্ষা শাখা সমিতিৰ সভাপতি, শিক্ষা আৰু আৰ্থ-সামাজিক উন্নয়ন ন্যাসৰ প্ৰতিষ্ঠাপক সভাপতি হিচাপে কাৰ্যনিৰ্বাহ কৰে। ২০১১ চনত তেঁও শ্ৰীমন্তশঙ্কৰদেৱ সঙ্ঘৰ পদাধিকাৰ হিচাপে নিৰ্বাচিত হয়। তেখেতৰ কাৰ্যকালতেই সঙ্ঘৰ ভালেসংখ্যক আঁচনি কাৰ্যকৰী আৰু শুভাৰম্ভ কৰা হৈছিল; তাৰ ভিতৰত মহাপুৰুষ শ্ৰীমন্ত শঙ্কৰদেৱ বিশ্ববিদ্যালয়ৰ প্ৰতিস্থা উল্লেখযোগ্য।

## ভাষা আন্দোলন
১৯৬০ চনৰ ভাষা আন্দোলনত ৰজনীকান্ত দত্তদেৱে সক্ৰিয়ভাৱে অংশগ্ৰহণ কৰি এসপ্তাহৰ বাবে কাৰাবৰণ কৰিছিল। সেইদৰে ১৯৭২ চনৰ ভাষা মাধ্যম আন্দোলনতো তেখেতে সক্ৰিয়ভাৱে অংশগ্ৰহণ কৰিছিল আৰু অস্তিত্ব ৰক্ষাৰ আন্দোলনত কৰ্মচাৰী পৰিষদৰ কৰ্মী হিচাপে যোগদান কৰিছিল।

## সাহিত্য কৰ্ম
ৰজনীকান্ত দত্তদেৱৰ প্ৰকাশিত গ্ৰন্থসমূহ হৈছে,-
*মহাপুৰুষীয়া ধৰ্ম,
*নাম-ঘোষা: এটি আলোক,
*এই যাত্ৰা নিৰবধি।

## তথ্য সংগ্ৰহ

শ্ৰেণী:অসমীয়া শিক্ষাবিদ
মধুশালা

**মধুশালা** হ'ল প্ৰসিদ্ধ হিন্দী কবি তথা লেখক হৰিবংশ ৰায় বচ্চনৰ অনুপম কাব্যগ্ৰন্থ। ইয়াত ১৩৫ টা ৰুবায়েট (অৰ্থাৎ চাৰিটা শাৰীৰ কবিতা) আছে। বিংশ শতিকাৰ আৰম্ভণিত হিন্দী সাহিত্যৰ অত্যন্ত মহত্বপূৰ্ণ ৰচনাৰ ভিতৰত মধুশালা অন্যতম য'ত চুফীবাদ প্ৰতিফলিত হৈছে।    

## প্ৰসিদ্ধি
১৯৩৫ চনত মধুশালা প্ৰথমে প্ৰকাশিত হৈছিল। কবি সন্মিলনসমূহত হৰিবংশ ৰায় বচ্চনে মধুশালাৰ ৰুবায়েটবোৰ পাঠ কৰি বিশেষ প্ৰসিদ্ধি লাভ কৰিছিল আৰু মধুশালা খুব বিক্ৰী হৈছিল। প্ৰতিবছৰে মধুশালাৰ দুই-তিনিটা সংস্কৰণ ছপোৱা হৈছিল। 

মধুশালাৰ প্ৰত্যেক ৰুবায়েট মধুশালা শব্দৰে সমাপ্ত হৈছে। হৰিবংশ ৰায় বচ্চনে মধু, মদিৰা, হালা(সুৰা), সাকী(সুৰা বিক্ৰেতা), প্যালা(গিলাচ), মধুশালা আৰু মদিৰালয়ৰ সহায়েৰে জীৱনৰ জটিলতাৰ বিশ্লেষণ কৰিবলৈ প্ৰয়াস কৰিছিল। মধুশালা যেতিয়া প্ৰথমে প্ৰকাশিত হৈছিল তেতিয়া সুৰাৰ প্ৰশংসা কৰা বাবে কিছু লোকে তেখেতৰ সমালোচনা কৰিছিল। বচ্চনৰ আত্মকথামতে মহাত্মা গান্ধীয়ে মধুশালাৰ পাঠ শুনি কৈছিল যে মধুশালাৰ সমালোচনা উচিত হোৱা নাই।

মধুশালা বচ্চনৰ ৰচনাত্ৰয় মধুবালা আৰু মধুকলশৰ অংশ। ওমৰ খৈয়ামৰ ৰুবায়েটৰ আধাৰত বচ্চনে মধুশালা ৰচনা কৰিছিল। হৰিবংশ ৰায় বচ্চনে মধুশালাৰ প্ৰকাশনৰ পূৰ্বে **ওমৰ খৈয়ামৰ ৰুবায়েট **হিন্দীলৈ অনুবাদ কৰি উলিয়াইছিল। মধুশালাৰ ৰচনাৰ বাবে বচ্চনক "হালাবাদ কী পুৰোধা" আখ্যা দিয়া হৈছিল। 

## মিডিয়াত মধুশালা
পাছলৈ মধুশালা ইমানেই জনপ্ৰিয় হৈ পৰে যে ঠায়ে ঠায়ে ইয়াক নৃত্য-নাটিকাৰ ৰূপত প্ৰস্তুত কৰি তুলিছিল। মধুশালাৰ সুনিন্দা ৰুবায়েটবোৰ মান্না দেয়ে এলবামৰ ৰূপত প্ৰস্তুত কৰি উলিয়াইছিল। এই এলবামৰ প্ৰথমভাগ বচ্চনে নিজেই কণ্ঠদান কৰিছিল। হৰিবংশ ৰায় বচ্চনৰ পুত্ৰ অমিতাভ বচ্চনে নিউ ইয়ৰ্কৰ *লিংকন ছেন্টৰ*ৰ সৈতে বহু ঠাইত মধুশালাৰ ৰুবায়েটবোৰ পাঠ কৰিছিল।

## বাহ্যিক সংযোগ
* কবিতাকোষত ''মধুশালা'' 
* হিন্দী সময়ত ''মধুশালা''

শ্ৰেণী:হিন্দী কাব্যগ্ৰন্থ
সাৱিত্ৰীবাই ফুলে

** সাৱিত্ৰীবাই জ্যোতিৰাও ফুলে** (; ৩ জানুৱাৰী ১৮৩১ - ১০ মাৰ্চ ১৮৯৭) এগৰাকী ভাৰতীয় সমাজ সংস্কাৰক আৰু কবি। তেওঁ আৰু তেওঁৰ স্বামী জ্যোতিৰাও ফুলে একেলগে ব্ৰিটিছ শাসনৰ কালছোৱাত মহিলাৰ অধিকাৰৰ বাবে কাম কৰিছিল। ১৮৪৮ চনত ফুলে আৰু তেওঁৰ স্বামীয়ে পুণেৰ ভিড়া ৱাডাত ভাৰতৰ প্ৰথম মহিলা বিদ্যালয় স্থাপন কৰে। মানুহৰ জাতি আৰু লিংগৰ ভিত্তিত কৰা অন্যায় আৰু আৰু বৰ্ণ বৈষম্য আঁতৰ কৰিবলৈ তেওঁ কঠিন পৰিশ্ৰম কৰিছিল। সেইবাবে তেওঁক মহাৰাষ্ট্ৰৰ এগৰাকী গুৰুত্বপূৰ্ণ সমাজ সংস্কাৰক বুলি গণ্য কৰা হয়। 

২০১৭ চনৰ ৩ জানুৱাৰী তাৰিখে চাৰ্ছ ইঞ্জিন গুগলে তেওঁৰ ১৮৬তম জন্মদিন গুগল ডুদুলেৰে তেওঁক সন্মানিত কৰে।

## প্ৰাৰম্ভিক জীৱন
১৮৩১ চনত মহাৰাষ্ট্ৰৰ নাইগাঁৱত সাৱিত্ৰীবাইৰ জন্ম হয়। সাধাৰণ কৃষক পৰিয়ালত তেওঁৰ জন্ম হৈছিল। মাত্ৰ ন বছৰ বয়সতে ১৮৪০ চনত তেওঁ বাৰ বছৰীয়া জ্যোতিৰাও ফুলেৰ লগত বিবাহ পাশত আৱদ্ধ হয়। তেওঁলোকৰ কোনো সন্তান নাছিল। কিন্তু পিছলৈ তেওঁলোকে যশৱন্তৰাও নামৰ বিধৱা ব্ৰাহ্মণ এগৰাকীৰ পুত্ৰ তুলি লয়।

## কবিতা
সাৱিত্ৰীবাই এগৰাকী আগশাৰীৰ মাৰাঠী কবি আছিল। তেওঁ ভেদ-ভাৱৰ ওপৰত কেইবাটাও কবিতা লিখি মানুহক শিক্ষা গ্ৰহণ কৰিবলৈ প্ৰেৰণা যোগাইছিল। মৰণোত্তৰ ভাবে তেওঁৰ দুখনি কবিতা পুথি "কাব্য ফুলে (১৯৩৪)" আৰু "বাভানকাশী সুৱধ ৰত্নাকৰ (১৯৮১)" প্ৰকাশিত হয়। 

## মৃত্যু
১৮৯৭ চনৰ ১০ মাৰ্চ তাৰিখে প্লেগ ৰোগত সাৱিত্ৰীবাইৰ মৃত্যু হয়। প্লেগ মহামাৰীত তেওঁ ৰোগী সমূহক সেৱা শুশ্ৰূষা কৰিছিল। প্লেগ এক প্ৰকাৰৰ সংক্ৰামক ৰোগ। সেয়ে ৰোগীৰ সংস্পৰ্শত থকাৰ বাবে তেওঁৰো প্লেগ বেমাৰ হৈ পৰে আৰু মৃত্যু হয়। 

## বঁটা আৰু সন্মান
* মহাৰাষ্ট্ৰ চৰকাৰে তেওঁৰ নামত এক বঁটা প্ৰদান কৰে। সমাজৰ সংস্কাৰ সাধন কৰা ক্ষেত্ৰত অহোপুৰুষাৰ্থ কৰা নাৰীক এই বঁটা প্ৰদান কৰা হয়। 
* ২০১৫ চনত পুণে বিশ্ববিদ্যালয় তেওঁৰ সন্মানাৰ্থে সাৱিত্ৰীবাই ফুলে পুণে বিশ্ববিদ্যালয় হিচাপে নামকৰণ কৰা হয়।
*১৯৯৮ চনৰ ১০ মাৰ্চত তেওঁৰ জন্ম দিৱসৰ লগত সংগতি ৰাখি ভাৰতীয় ডাক বিভাগে তেওঁৰ নামত এক ডাক টিকট প্ৰচলন কৰে। 
* ২০১৭ চনৰ ৩ জানুৱাৰী তাৰিখে চাৰ্ছ ইঞ্জিন গুগলে তেওঁৰ ১৮৬তম জন্মদিন গুগল ডুদুলেৰে তেওঁক সন্মানিত কৰে।

## গ্ৰন্থৰাজি
* A Forgotten Liberator – The Life And Struggle of Savitribai Phule, Mountain Peak Publishers, New Delhi ISBN 978-81-906277-0-2
*

## তথ্য উৎস

## বহিঃসংযোগ

* 
* সাৱিত্ৰীবাই ফুলে, ভাৰতৰ প্ৰথম শিক্ষয়িত্ৰী

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী:মাৰাঠী ব্যক্তি
শ্ৰেণী:সমাজ সংস্কাৰক
শ্ৰেণী:শিক্ষাবিদ
শ্ৰেণী:ভাৰতীয় মহিলা কবি
ৰাগ ঐনিতম

**ৰাগ ঐনিতম** () অসমীয়া চলচ্চিত্ৰ জগতৰ এগৰাকী অভিনেতা আৰু মডেল। তেওঁ অসমীয়া ধাৰাবাহিক ভ্ৰাম্যমাণ থিয়েটাৰতো অভিনয় কৰিছে। তেওঁ অভিনয় কৰা চলচ্চিত্ৰসমূহৰ ভিতৰত জীৱন বাটৰ লগৰী (চলচ্চিত্ৰ), জেতুকা পাতৰ দৰে (চলচ্চিত্ৰ) অন্যতম। তেওঁ ৫০খনৰো ওপৰত VCD-ত অভিনয় কৰিছে আৰু অভিনয় কৰা VCD-সমূহৰ ভিতৰত কেইখনমান হ’ল *জানমণি*, *জোনবাই*, *আগোমাই*, *অঞ্জনা*, *মৰমজান*, *অচিনাকী মন*, *পখিলা*, *বহাগৰ নাচনী*, "মা কামাখ্যা*, "ঝুমকা* ইত্যাদি৷

## শিক্ষা
দেউতাকৰ চৰকাৰী চাকৰিৰ বাবে দেউতাকৰ ঠাই দিনত ৰাগে এখন স্কুলত পঢ়িব পৰা নাছিল৷ ৰাগে প্ৰথমাৱস্থাত কাৰ্বি আংলংৰ JIRIKINI L.P SCHOOL-ৰ পৰা প্ৰাৰম্ভিক শিক্ষা গ্ৰহণ কৰে আৰু ক্ৰমে বাৰপূজীয়া উচ্চতৰ মাধ্যমিক বিদ্যালয়, ৰহা উচ্চতৰ মাধ্যমিক বিদ্যালয় আৰু মৰিগাঁও মহাবিদ্যালয় পৰা শিক্ষা গ্ৰহণ কৰে।

## চলচ্চিত্ৰপঞ্জী

## বঁটা আৰু মনোনয়ন

## বাহ্যিক সংযোগ

* 
* 
* Official YouTube
* Official YouTube

শ্ৰেণী:অসমীয়া অভিনেতা
শ্ৰেণী:জীৱিত ব্যক্তি
গৌৰৱ গগৈ

**গৌৰৱ গগৈ** (; জন্ম: ৪ ছেপ্টেম্বৰ ১৯৮২) ভাৰতীয় জাতীয় কংগ্ৰেছৰ এজন ৰাজনীতিবিদ, লোকসভাৰ সাংসদ তথা অসম প্ৰদেশ কংগ্ৰেছৰ ৰাজ্যিক সভাপতি। ২০২০ চনৰ পৰা তেওঁ লোকসভাত ভাৰতীয় জাতীয় কংগ্ৰেছৰ উপ-নেতা হিচাপে কাৰ্যনিৰ্বাহ কৰি আছে।তেওঁ লোকসভাত ২০১৪ চনৰ পৰা ২০২৪ চনলৈ কলিয়াবৰ সমষ্টিক প্ৰতিনিধিত্ব কৰে আৰু ২০২৪ চনত ১৮ নং যোৰহাট সমষ্টিৰ পৰা লোকসভালৈ মনোনীত হয়। গগৈ অসমৰ প্ৰাক্তন মুখ্যমন্ত্ৰী তৰুণ গগৈৰ পুত্ৰ।
 

## প্ৰাৰম্ভিক জীৱন
গৌৰৱ গগৈৰ জন্ম হয় ১৯৮২ চনৰ ৪ ছেপ্তেম্বৰত দিল্লীত। তেওঁৰ পিতৃ তৰুণ গগৈয়ে ২০০১ চনৰ পৰা ২০১৬ চনলৈ অসমৰ মুখ্যমন্ত্ৰী ৰূপে কাৰ্য্যনিৰ্বাহ কৰিছিল। গগৈয়ে দিল্লীৰ ছেন্ট কলম্বাছ স্কুলৰ পৰা স্কুলীয়া শিক্ষা গ্ৰহণ কৰি ইন্দ্ৰপ্ৰস্থ বিশ্ববিদ্যালয়ৰ পৰা বি টেক ডিগ্ৰী লাভ কৰে। তাৰ পিছত তেওঁ আমেৰিকা যুক্তৰাষ্ট্ৰৰ নিউয়ৰ্ক বিশ্ববিদ্যালয়ৰ পৰা প্ৰশাসনিক শিক্ষা গ্ৰহণ কৰে।

## ৰাজনৈতিক জীৱন
গগৈ ২০১৪ চনৰ মাৰ্চত কংগ্ৰেছ দলৰ পৰা কলিয়াবৰ (লোকসভা সমষ্টি)ৰ পৰা লোকসভালৈ মনোনীত হয় । পুনৰবাৰ ২০১৯ চনত একে সমষ্টিৰ পৰা দ্বিতীয় বাৰৰ বাবে লোকসভালৈ তেওঁ নিৰ্বাচিত হয় আৰু ২০২৪ চনলৈকে কাৰ্যনিৰ্বাহ কৰে।২০২৪ চনৰ দেশৰ সাধাৰণ নিৰ্বাচনত তেওঁ যোৰহাট সমষ্টিৰ পৰা মনোনয়ন দাখিল কৰে আৰু বিজেপিৰ তদানীন্তন সাংসদ তপন গগৈৰ বিৰুদ্ধে বিজয় সাব্যস্ত কৰে।

## তথ্য উৎস

শ্ৰেণী:অসমৰ ৰাজনীতিক
শ্ৰেণী:অসমৰ ব্যক্তি
থিয়েটাৰ সূৰ্য্য

**থিয়েটাৰ সূৰ্য্য** অসমৰ এক নতুন ভ্ৰাম্যমাণ থিয়েটাৰ গোষ্ঠী। ২০১৫ চনত সৰ্থেবাৰীত এই থিয়েটাৰৰ জন্ম দিয়ে মুনীন্দ্ৰ বৰ্মনে। বিশাল আয়োজনেৰে ২০১৫-১৬ নাট্যবৰ্ষত আত্মপ্ৰকাশ কৰে অসমৰ ভ্ৰাম্যমাণ থিয়েটাৰত নৱ সংযোজন ঘটা থিয়েটাৰ সূৰ্য্যই। 

ব্যয়বহুল প্ৰযোজনাৰে ভ্ৰাম্যমাণৰ জগতত আলোড়ন সৃষ্টি কৰিবলৈ সাজু হৈছে থিয়েটাৰ সূৰ্য্য। ২০১৫-১৬ বৰ্ষত অভিনীত নাট্যদলটোৰ প্ৰধান অভিনেতা-অভিনেত্ৰী সকল হৈছে - তপন দাস, চিন্ময় কটকী, ৰাজকুমাৰ, দেৱীস্মীতা আৰু ভ্ৰান্তি মেধি। ২০১৬-১৭ নাট্যবৰ্ষৰ বাবে চুক্তিবদ্ধ হৈছে জনপ্ৰিয় অভিনেতা যতীন বৰা।

## নাটকৰ সূচী

## বাহ্যিক সংযোগ
* থিয়েটাৰ সূৰ্য্যৰ ফেচবুক পৃষ্ঠা
* থিয়েটাৰ সূৰ্য্যৰ প্ৰ'ম'

## তথ্য সংগ্ৰহ

শ্ৰেণী:ভ্ৰাম্যমাণ থিয়েটাৰ
বিহুৰ সাজ-পোচাক আৰু অলংকাৰ

বিহুৰ সাজ পোচাকবোৰ পৰিপূৰ্ণ অসমীয়া কৃষ্টি আৰু আত্মনিৰ্ভৰশীলতাৰ পৰিচায়ক। অসমত থলুৱাভাবে উৎপাদন হোৱা ৰেচম বিশেষকৈ মুগা সূতা এক অপৰিহাৰ্য অংগ। বিহুত নাচনীয়ে মুগাৰ সাজ পৰিধান কৰে আৰু ঢ়ুলীয়াসকলে বা পুৰুষসকলে কপাহী চুৰীয়া (ধুতি) পৰিধান কৰে। পুৰুষৰ দেহৰ উৰ্ধাংশ হাত কটা চোলা বা কামিজ পিন্ধে। ইয়াৰ লগতে বিহু নৃত্য কৰিবলৈ পুৰুষসকলে মূৰত গামোচা বান্ধে আৰু কঁকালত টঙালি মেৰিয়াই লয়। লগতে তেওঁলোকে হাতৰ মণিবন্ধত হাঁচতি বা ৰুমাল বান্ধে। 

অলংকাৰৰ ক্ষেত্ৰত মহিলা বা নাচনীসকলে ডিঙিত জোনবিৰি, ঢোলবিৰি, জাপিপতীয়া অলংকাৰ পিন্ধে। হাতত গাম খাৰু আৰু কাণত কেৰু মণি থুৰীয়া পিন্ধে। আজিকালি মহিলাসকলে মুগাৰ সলনি টচৰ মেখেলা-চাদৰ পিন্ধাও দেখা যায়। কাপোৰযোৰৰ লগতে দীঘল হাতৰ ৰঙা ব্লাউজ পিন্ধে। নাচনীয়ে খোপাত কপৌ ফুল আৰু হাতত জেতুকাৰ ৰং লগায়। ওঠত বৰহমঠুৰিৰ পাত দি ৰঙীন বোল দিয়ে। কঁ‌কালৰ খোচনিত হাঁচতিত এখন ডবুৱা কটাৰি বান্ধি লয়। 

## তথ্যসূত্ৰ

শ্ৰেণী:বিহু
জগদীশ সিং খেহৰ

**ন্যায়ধীশ জগদীশ সিং খেহৰ** (; জন্ম:২৮ আগষ্ট ১৯৫২) ভাৰতৰ বৰ্তমান ৪৪তম মুখ্য ন্যায়াধীশ।তীৰথ সিং ঠাকুৰে অৱসৰগ্ৰহণ কৰাত তেওঁ ৪ জানুৱাৰী ২০১৭ তাৰিখে ভাৰতৰ উচ্চতম ন্যায়ালয়ৰ মুখ্য ন্যায়াধীশ ৰূপে শপত গ্ৰহণ কৰে। ভাৰতৰ মুখ্য ন্যায়াধীশ পদত অধিষ্ঠিত হোৱা খেহৰ শিখ সম্প্ৰদায়ৰ প্ৰথম ব্যক্তি।
## শিক্ষা
১৯৭৪ চনত চণ্ডীগড়ৰ ৰয়েল কলেজৰূ পৰা তেওঁ বিজ্ঞানৰ স্নাতক ডিগ্ৰী লাভ কৰে। পিছত তেওঁ চণ্ডীগড়ৰে পঞ্জাব বিশ্ববিদ্যালয়ৰ পৰা ১৯৭৭ চনত আইন বিভাগত স্নাতক আৰু ১৯৭৯ চনত স্নাতকোত্তৰ ডিগ্ৰী লাভ কৰে। ভাল ফলাফলৰ বাবে খেহৰে বিশ্ববিদ্যালয়ৰ পৰা স্বৰ্ণ পদক লাভ কৰে।
## কৰ্ম জীৱন

### অধিবক্তা হিচাপে
* ১৯৭৯ চনত তেওঁ আইনৰ ব্যৱসায় আৰম্ভ কৰে। এই সময়ছোৱাত তেওঁ পঞ্জাব-হাৰিয়ানা উচ্চ ন্যায়ালয়, হিমাচল উচ্চ ন্যায়ালয় আৰু উচ্চতম ন্যায়ালয়ত অধিবক্তা হিচাপে কাম কৰে।
* ১৯৯২ চনত তেওঁ পঞ্জাবত অতিৰিক্ত মহাধিবক্তা নিযুক্ত হয়।
*১৯৯৫ চনত তেওঁ জৈষ্ঠ অধিবক্তা হয়।
### ন্যায়ধীশ হিচাপে

* ২০০৯ চনৰ ২৯ নৱেম্বৰৰ পৰা ২০১০ চনৰ ৭ আগষ্টলৈ তেওঁ উত্তৰাখণ্ড মুখ্য ন্যায়াধীশ ৰূপে কাৰ্যনিৰ্বাহ কৰে।
*৮ আগষ্ট ২০১০ চনৰ পৰা ১২ ছেপ্টেম্বৰ ২০১১ চনলৈ তেওঁ কৰ্ণাটক উচ্চ ন্যায়ালয়ৰ মুখ্য ন্যায়াধীশ ৰূপে কাৰ্যনিৰ্বাহ কৰে।
*১৩ ছেপ্টেম্বৰ ২০১১ চনৰ পৰা ৩ জানুৱাৰী ২০১৭ চনলৈ তেওঁ উচ্চতম ন্যায়ালয়ৰ ন্যায়ধীশ আছিল।
*৪ জানুৱাৰী ২০১৭ চনত তেওঁ ভাৰতৰ মুখ্য ন্যায়াধীশ হিচাপে নিযুক্ত হয়।
## তথ্যউৎস

শ্ৰেণী:ভাৰতৰ ব্যক্তি
শ্ৰেণী:ভাৰতৰ ন্যায়াধীশ
শ্ৰেণী:ভাৰতৰ মুখ্য ন্যায়াধীশ
নবী

শ্ৰেণী:ইছলাম ধৰ্ম

**নবী**(নাবী) () বুলিলে সেইজন ব্যক্তিক বুজোৱা হয় যিজনে দাবি কৰে যে ঈশ্বৰ বা সৃষ্টিকৰ্তা ৰ সৈতে সিহঁতৰ প্ৰত্যক্ষ বা পৰোক্ষভাবে যোগাযোগ বা বাৰ্তা বিনিময় হৈছে। সিহঁতে নিজে যিবোৰ শিক্ষা লাভ কৰে সেয়া নিঃস্বাৰ্থভাৱে অন্যান্য লোকসকলৰ মাজত বিতৰণ কৰে। নবীসকলৰ অধিকাংশই মানুহক সুসংবাদ অথবা সতৰ্কবাৰ্তা প্ৰদান কৰে। নবীসকল যে বাৰ্তা লাভ কৰে তাক নবুওৱত বুলা হয়। ইছলাম ধৰ্মত প্ৰথম নবী আদম (আঃ) আৰু শেষ নবী মুহাম্মাদ(ছাঃ)বুলি বিশ্বাস কৰা হৈ থাকে। নবীক সহজ সৰল ভাষাত পয়গম্বৰ বুলিও কোৱা হয়। নবীৰ নাম উচ্চাৰণ কৰাৰ পাছত আলাইহিছ ছালাম আৰু মুহাম্মাদ(ছাঃ)ৰ নামৰ পাছত চাল্লাল্লাহু আলাইহি ওয়াছাল্লাম সন্মান সূচক বাক্যশাৰী উচ্চাৰণ কৰা হয়। যাৰ সংক্ষেপে অৰ্থ- *আপোনাৰ ওপৰত শান্তি বৰ্ষিত হওঁক*।

ইহুদি ধৰ্ম, খ্ৰিষ্ট্ৰধৰ্ম, ইছলাম, মৰমনবাদ, জৰথ্ৰুস্ত্ৰবাদ আৰু অন্যান্য ধৰ্মত নবীসকলৰ কথা উল্লেখ কৰা হৈছে।

## লগতে চাওক
* নবুওৱত
* ইছলামৰ পয়গম্বৰ

## তথ্যসূত্ৰ
পাঞ্জাবাৰী

**পাঞ্জাবাৰী** গুৱাহাটী মহানগৰৰ এক কাৰ্যালয় আৰু আবাসিক এলেকা। ই দিশপুৰ সমষ্টিৰ ৫২ নং ৱাৰ্ডৰ অন্তৰ্ভূক্ত। ৰাজনৈতিক আৰু সামাজিক ক্ষেত্ৰত ই মহানগৰখনৰ এক অত্যন্ত গুৰুত্বপূৰ্ণ অঞ্চল। ইয়াত বিভিন্ন চৰকাৰী কাৰ্যালয় আৰু উন্নত মানদণ্ডৰ আবাসিক আন্তঃগাথঁনিৰ দ্বাৰা পৰিবেষ্টিত।
মহানগৰীৰ ছয়মাইল অঞ্চল পাৰ হৈ সম্পূৰ্ণ সাতগাৱলৈ এই বিস্তীৰ্ণ অংশ পাঞ্জাবাৰীৰ অন্তৰ্গত।

## ইতিহাস
প্ৰাচীনকালত পাঞ্জাবাৰী কামৰূপ সাম্ৰাজ্যৰ অন্তৰ্গত আছিল। পিছলৈ ই কোচ সাম্ৰাজ্যৰ প্ৰত্যক্ষ নিয়ন্ত্ৰাধীন হয়। মোগলৰ আগমণত এই অঞ্চল কামৰূপৰ আন ঠাইসমূহৰ দৰে কামৰূপ পৰগণাৰ অন্তৰ্ভূক্ত হয়। মোগলৰ শাসন শেষ হোৱাৰ অন্তত ই কোচ হাজোৰ ভিতৰলৈ আহে। ব্ৰিটিছৰ আগমণৰ লগে লগে কোচ ৰাজ্য বিভক্ত হৈ বিভিন্ন জমিদাৰীলৈ পৰিৱৰ্তন হয়। পাঞ্জাবাৰী বেলতলাজমিদাৰী আৰু পিছলৈ বেলতলা মৌজাৰ অন্তৰ্গত হয়। পাঞ্জাবাৰীৰ গাওঁ পঞ্চয়ত বাঘৰবড়ীলৈ সলনি হয়। পিছলৈ গুৱাহাটীৰ বহুমুখী পৰিকল্পনাত পাঞ্জাবাৰী এক অভিজাত বসতিলৈ ৰূপান্তৰিত হয়। লগতে অসমৰ কলা-সংস্কৃতিৰ সৈতে জড়িত কাৰ্যালয়সমূহ ইয়ালৈ অনা হয়।

লোককথা মতে, পাঞ্জাবাৰীত ভূতপূৰ্ব জমিদাৰসকলৰ পাচখন বাৰী আছিল। সংক্ষেপে পঞ্চবাৰী। কিন্তু ইয়াত বসবাস কৰা জনজাতীয় লোক সকলৰ মুখত অপভ্ৰংশ হৈ পাঞ্জাবাৰীলৈ সলনি হয়। এই অঞ্চলত এতিয়াও পৰি থকা পুখুৰী আৰু বহু বছৰ পুৰণি গছ-গছনি আৰু ফলৰ বাগানসমূহে তাৰে ইংগিত বহন কৰে। দূৰ্ভাগ্যবশত মহানগৰীৰ দ্ৰুত উন্নয়নৰ নামত সংৰক্ষণ কৰিব পৰা নগ'ল। কিন্তু আবাসিক এলেকাৰ মাজে মধ্যে পৰা পুৰণি গছ আৰু পুখুৰী আৰু ভিতৰৰ জনজাতীয় বসতিয়ে গৌৰৱোজ্বল ইতিহাসৰ নিদৰ্শন দাঙি ধৰে।

## পথ সমূহ আৰু বিখ্যাত ভৱন
উল্লখযোগ্য পথ সমূহ হ'ল- দ্বাৰান্ধা, জুৰিপাৰ, আমতল(মেংগ লেন), জিলিকা পথ, শিল্পগ্ৰাম, বাঘৰবড়ী, নৱজ্যোতি, নামঘৰ পথ, অমূল্য নগৰ,বতাহঘূলি, অৰবিন্দ মাৰ্গ। ইয়াত অৱস্থিত ভৱনসমূহৰ ভিতৰত শ্ৰীমন্ত শংকৰদেৱ কলাক্ষেত্ৰ, ছিক্কিম হাউছ, এন.চি.চি. মূখ্য কাৰ্যালয়, গুৱাহাটী মানসিক চিকিৎসালয়, শংকৰদেৱ আন্তৰ্জাতিক প্ৰেক্ষাগৃহ, অৰণ্য ভৱন, পশ্চিম অসম দুগ্ধ সমবায় উৎপাদন কেন্দ্ৰ লিমিটেড, পুষ্প বিপণী, বিপণন ক্ষেত্ৰ, শ্ৰী অৰবিন্দ কেন্দ্ৰ, কেন্দ্ৰীয় শিক্ষা বিভাগৰ মূখ্য কাৰ্যালয়, অসম চলচ্চিত্ৰ সংগ্ৰহালয়, বিষ্ণুৰাম মেধি চৰকাৰী আইন মহাবিদ্যালয় (ভূতপূৰ্বৰ আৰ্ল ল' কলেজ), অসম ৰাজ্যিক চলচিত্ৰ বিনিয়োগ আৰু উন্নয়ন কাৰ্যালয় পৰিসীমিত আদি। পাঞ্জাবাৰীৰ মাজেৰে পাৰ হৈছে সম্পূৰ্ণ এক টু লেন। প্ৰত্যেক শনিবাৰে বতাহঘূলিত এখন নিয়মীয়া হাট বহে প্ৰাচীন ঐতিহ্য লৈ। ইয়াত মূখ্য আকৰ্ষণ থলুৱা সা-সামগ্ৰী আৰু শাক-পাচলি।

## কৰ-খাজনা
এই অঞ্চলটো অৰ্থনৈতিকভাৱে শক্তিশালী। গুৱাহাটী পৌৰনিগম তথা কামৰূপ মহানগৰৰ এক বৃহৎ বিনিয়োগ আৰু খাজনা ইয়াৰ পৰাই আহে।

শ্ৰেণী:গুৱাহাটী
ইছলামৰ পয়গম্বৰ

**ইছলামত পয়গম্বৰ** () হ'ল সেইজন ব্যক্তি যিজনক স্ৰষ্টাই মানুহক দিক নিৰ্দেশনা প্ৰদানৰ বাবে মনোনীত হিচাবে বিবেচনা কৰে। ইছলামী পৰিভাষাত ইয়াক কোৱা হয় **[[নবী|নাবী]]** (**নবী**)।

ইছলামী ঐতিহ্য মতে ঈশ্বৰে প্ৰত্যেক জাতিৰ ওচৰত পয়গম্বৰ প্ৰেৰণ কৰিছে। ইছলাম অনুযায়ী একমাত্ৰ মুহাম্মাদ (ছাঃ) কেই আল্লাহৰ বাৰ্তা সমগ্ৰ মানৱজাতিৰ ওচৰত পঠিয়াই দিয়াৰ বাবে প্ৰেৰিত হৈছিল, য'ত অন্যান্য পয়গম্বৰ সকল এটা নিৰ্দিষ্ট গোত্ৰ বা জাতিৰ ওচৰত প্ৰেৰিত হৈছিল।

ইহুদি আৰু খ্ৰীষ্টধৰ্মৰ বিপৰীতে, ইছলামত আল্লাহৰ বাৰ্তাবাহক আৰু পয়গম্বৰ (নবীৰ) মাজত পাৰ্থক্য কৰে। উভয়েই “ঐশ্বৰিক অণুপ্ৰেৰণা”ৰ দ্বাৰা আল্লাহৰ প্ৰত্যাদেশ প্ৰাপ্ত। তদুপৰি, বাৰ্তাবাহকসকল গ্ৰন্থ আকাৰে এটা সম্প্ৰদায়ৰ বাবে ঐশ্বৰিক নিয়ম কানুন প্ৰদান কৰে আৰু পয়গম্বৰসকলৰ বিপৰীতে আল্লাহৰ কৰ্তৃক সাফল্যৰ নিশ্চয়তা প্ৰাপ্ত ব্যক্তি। যেনেকৈঃ মুছলিমসকলৰ ধৰ্মগ্ৰন্থ কোৰআনত কোৱা হৈছে,

সকলো বাৰ্তাবাহক (ৰাছুল আৰু কেইজনমান পয়গম্বৰৰ নাম কোৰআনত উল্লিখিত আছে। মুছলিম সকলে বিশ্বাস কৰে যে আদম হ'ল প্ৰথম পয়গম্বৰ (নবী), পক্ষান্তৰে শেষ পয়গম্বৰ হ'ল মুহাম্মাদ (ছাঃ)। বিশ্বাস কৰা হৈ থাকে যে পৃথিৱীত 1,24,000জন নবী আহিছিল। খ্ৰীষ্টধৰ্মৰ নিচিনাই ইছলামেও ঈছা (আঃ) (যীশু) ৰ জন্মবাদৰ ৰহস্যত আৰু বিশ্বাস কৰা হয় যে তেখেত নবী আছিল কাৰণ আল্লাহৰ পৰা তেখেতে ওৱাহী প্ৰাপ্ত। যীশু এজন বাৰ্তাবাহক হিচাবেও বিবেচিত হয় কাৰণ আল্লাহে তেখেতৰ ওপৰত সুসমাচাৰ (New Testament) প্ৰকাশ কৰিছিল। অৱশ্যে, খ্ৰীষ্টান ধৰ্মৰ বিপৰীতে ইছলাম ধৰ্মত আল্লাহৰ পুত্ৰ দাবি কৰা ধৰ্ম বিৰোধী আৰু যীশু এজন মানুহ হিচাবেই বিবেচিত হয়।

## কোৰআনত উল্লিখিত
সকলো ৰাছুল (বাৰ্তাবাহক) নবী (পয়গম্বৰ) কিন্তু সকলো নবী (পয়গম্বৰ) ৰাছুল (বাৰ্তাবাহক) নহয়। মুছলিমসকলে বিশ্বাস কৰে যে আল্লাহ কৰ্তৃক প্ৰেৰিত সকলো পয়গম্বৰ সমানভাবে গুৰুত্বপূৰ্ণ।

যদিও বহুত পয়গম্বৰৰ জীৱনৰ ঘটনা কোৰআনত উল্লেখ কৰা হৈছে, কিন্তু পাঁচজন প্ৰধান পয়গম্বৰৰ প্ৰথম চাৰিজনৰ জীৱনায়নৰ বিশেষ বৰ্ণনা আৰু অলঙ্কাৰপূৰ্ণ গুৰুত্বৰ প্ৰতি বিশেষ গুৰুত্ব দিছে। হজৰত মুহাম্মদৰ (ছাঃ) পূৰ্ৱৰ সকলো ব্যক্তিৰ মাজত মুছা (আঃ) আটাইতকৈ বেছিবাৰ কোৰআনত উল্লিখিত হৈছে। (পঞ্চমজন অৰ্থাৎ মুহাম্মাদ (ছাঃ) ৰ ক্ষেত্ৰত কোৰআনে তেখেতক পোনপটীয়াকৈ সম্বোধন কৰিছে আৰু এইটো প্ৰায়েই তেখেতৰ অপ্ৰত্যাশিত সংকট উত্তৰণৰ উপায় আলোচনা কৰিছে। যদিও গ্ৰন্থত পোনপটীয়াকৈ তেখেতৰ নামৰ ব্যৱহাৰ খুব কম।)

কোৰআনত ২৫জন পয়গম্বৰৰ নাম উল্লেখ পোৱা যায়। নিম্নপ্ৰদত্তত কোৰআনত বৰ্ণিত পয়গম্বৰ সকলৰ তালিকা দিয়া হৈছে। প্ৰযোজ্য স্থানত নামৰ বাইবেলীয় অনুবাদ দিয়া হৈছে। অধিকাংশৰ বিষয়ে কোৰআনত স্পষ্ট উল্লেখ আছে যে এই তালিকা সম্পূৰ্ণ নহয়।

## তথ্য সংগ্ৰহ

শ্ৰেণী:ইছলাম ধৰ্ম
বেলতলা

গুৱাহাটী মহানগৰীৰ প্ৰায় দক্ষিণ স্থিত **বেলতলা** মহানগৰীৰ আটাইতকৈ ঐতিহাসিকভাৱে পুৰণি অঞ্চল। ই মহানগৰীৰ আন্তগাথনিত উল্লেখযোগ্য অঞ্চল।

## ইতিহাস
প্ৰাচীন কালৰে পৰা বেলতলা কামৰূপৰ এক ৰাজনৈতিকভাৱে সক্ৰিয় অঞ্চল। প্ৰাচীনকালত ই ঐতিহাসিক কামৰূপ সাম্ৰাজ্যৰ অন্তৰ্গত আৰু পিছলৈ কোচ-কমতা সাম্ৰাজ্যৰ অধীন হয়। পিছলৈ মোগল শাসনৰ সময়ত এক কৰতলীয়া ৰাজ্যলৈ পৰিৱৰ্তিত হয়। কোচ সাম্ৰাজ্যৰ পিছৰে পৰা বেলতলাই কৰতলীয়া আৰু সময়ে সময়ে স্বাধীন হৈ উঠিছিল। বেলতলাৰ আশে পাশে থকা গুৰুত্বপূৰ্ণ ৰাজ্য যেনে ৰাণী, লুকী, গোভা আদি একে মৰ্যাদাত পৰিছিল। এই ঠাইৰ পৰাই সময়ে সময়ে পাহাৰৰ খাচী, গাৰো আৰু জয়ন্তীয়া ৰাজ্যলৈ অভিযান চলিছিল। উল্লেখ্য যে, আজিৰ বেলতলা ঐতিহাসিক বেলতলাৰ এক ক্ষুদ্ৰ সংস্কৰণ।
তেনে অভিযানবোৰৰ বৰ্ণনা দৰং ৰাজবংশাৱলীত পোৱা যায়।

যদিও বা এই অঞ্চল ৰাজনৈতিকভাৱে সক্ৰিয় তথা বিভিন্ন জাতিৰ বাসভূমি তথাপিও ইয়াত মৈত্ৰীভাৱ চালে চকুতলগা। তেনে এক নিদৰ্শন "বেলতলা হাট"। প্ৰাচীন কালৰে পৰা এই ঠাইত যিহেতু জনসমাগমৰ এক ধাৰা আছিল সেইবাবে বেহা-বেপাৰো গঢ লৈ উঠিছিল প্ৰথমে বিনিময় প্ৰথা আৰু পিছলৈ সিকা-ৰূপ-টকাৰ যোগেদি। বিভিন্ন জাতি-জনগোষ্ঠীৰ বাবে ই এক গুৰুত্বপূৰ্ণ কেন্দ্ৰ আছিল। ইয়াৰ ভিতৰত মুখ্যত খাচী, গাৰো, তিৱা, ৰাভা, কোচ, কাৰ্বি আৰু বৰ্ণহিন্দু অসমীয়া। সমান্তৰাল এক ধাৰা বৰ্তমান মৰিগাঁৱৰ জোনবিলত দেখা যায়।

ব্ৰিটিছ ৰাজৰ লগে লগে ই এক কৰতলীয়া ৰাজ্য আৰু জমিদাৰীলৈ সলনি হয় আৰু পৰিধিও হ্ৰাস পায়। পিছলৈ স্বাধীন ভাৰতৰ সময়ত ই মৌজালৈ সলনি হয়। বৰ্তমান এই সমগ্ৰ এলেকা গুৱাহাটী পৌৰনিগমৰ অধীনত।

## বেলতলা হাট

বেলতলাৰ প্ৰায় কেন্দ্ৰস্থলত থকা বেলতলা হাট সমগ্ৰ উত্তৰ-পূৱৰ ভিতৰত আটাইতকৈ পুৰণি হাট বা বজাৰ। ইয়াত বিভিন্ন দুষ্প্ৰাপ্য সা-সামগ্ৰী যেনে- বনশাক, পাহাৰীয়া উদ্ভিদ, কেকোৰা, শামুক, মাছ, বনৰীয়া ফল-মূল, অৰ্কিড আদি পোৱা যায়। হাটখনৰ এটা অংশক গাৰোকুছি বুলি জনা যায় যিখন বজাৰ কেৱল মাংসৰ বাবে বিখ্যাত। বৰ্তমান এইখন বজাৰত বহু দুৰৰ পৰা অহা ক্ৰেতা-বিক্ৰেতাৰ ভিৰ লাগে। হাজো, নলবাৰী, বকো, ছয়গাঁও আদিৰ পৰা পুৱা তিনি বজাতে বেপাৰী আহি পাইহি। এই বজাৰৰ আন এটি চকুত লগা কথা হ'ল ইয়াত জনজাতীয় মহিলাসকলৰ অংশগ্ৰহণ। তেখেতসকলে ইয়াত বিভিন্ন গ্ৰাম্য তথা পাহাৰীয়া সামগ্ৰী আনি বেচি উভতি যাওঁতে আন লাগতিয়াল সামগ্ৰী ক্ৰয় কৰি লৈ যায়। লগতে পাব পৰা বস্তুৰ তালিকাও ক্ৰমান্বয়ে বাঢি আহিছে। কিন্তু বেছিভাগ সামগ্ৰীয়ে জৈৱিক বুলি এক ধাৰণা আছে। গুৱাহাটীৰ এই অংশত প্ৰায়ে পৰ্যটক আহে।
এই হাটখন প্ৰতি ৰবিবাৰ আৰু বৃহস্পতিবাৰে বহে। বৰ্তমান পৌৰ নিগমে সময়সূচী নিৰ্ধাৰণ কৰি দিছে মহানগৰীৰ যান-জট হ্ৰাস কৰিবলৈ।

## বিখ্যাত ভৱনসমূহ
বেলতলা হাইস্কুল, ভৱেন্দ্ৰ আলয়, আৰোহণ, বি.এচ.এন.এল কাৰ্যালয়, শংকৰদেৱ নেত্ৰালয়, খটৰা সত্ৰ, এজাইল হস্পিতাল, ৰিলায়েঞ্চ মাৰ্কেট আদি।

## অভিজাত পথসমূহ
অজন্তা পথ, ইলোৰা পথ, চন্দন নগৰ, লখিমী পথ আদি।

শ্ৰেণী:গুৱাহাটীৰ উল্লেখযোগ্য ঠাই
শ্ৰেণী:কোচ ৰাজ্য
ৰামেশ্বৰ তেলী

**ৰামেশ্বৰ তেলী** () এজন ভাৰতীয় ৰাজনৈতিক নেতা। তেওঁ ডিব্ৰুগড় জিলাৰ দুলীয়াজানত বাস কৰে। তেওঁ বৰ্তমান ডিব্ৰুগড় লোকসভা সমষ্টিৰ সাংসদ। ২০১৪ চনত অনুষ্ঠিত সাধাৰণ নিৰ্বাচনত ভাৰতীয় জনতা পাৰ্টীৰ টিকটত তেওঁ সাংসদ নিৰ্বাচিত হয়। ২০১৯ চনৰ লোকসভা নিৰ্বাচনত তেওঁ দ্বিতীয়বাৰৰ বাবে ডিব্ৰুগড় লোকসভা সমষ্টিৰ পৰা ১৭তম লোকভালৈ নিৰ্বাচিত হয় আৰু মোদী কেবিনেটত খাদ্য সংসাধন উদ্যোগৰ ৰাজ্যিক মন্ত্ৰীৰ পদৱী লাভ কৰে।

## কৰ্মজীৱন
ৰামেশ্বৰ তেলীৰ জন্ম দুলীয়াজানত হয়। তেওঁৰ পিতৃৰ নাম বুধু তেলী। তেওঁ ২০০১ চনত অনুষ্ঠিত অসম বিধানসভা নিৰ্বাচনত দুলীয়াজান সমষ্টিৰ পৰা জয়ী হয়। আকৌ ২০০৬ চনৰ নিৰ্বাচনত জয়ী হয়। ২০১১ চনৰ বিধানসভা নিৰ্বাচনত তেওঁ তেওঁৰ প্ৰতিদ্বন্দ্বী অমিয়া গগৈৰ হাতত প্ৰায় ৩০০০ ভোটত পৰাস্ত হয়। ২০১৪ চনৰ সাধাৰণ নিৰ্বাচনত তেওঁ ভাৰতীয় জনতা পাৰ্টীৰ প্ৰাৰ্থী হিচাপে ডিব্ৰুগড় লোকসভা সমষ্টিৰ পৰা প্ৰতিদ্বন্দ্বিতা আগবঢ়ায়। তেওঁ প্ৰাক্তন সাংসদ তথা কেন্দ্ৰীয় মন্ত্ৰী পৱন সিং ঘাটোৱাৰক পৰাস্ত কৰি লোকসভালৈ নিৰ্বাচিত হয়।

## তথ্য উৎস

শ্ৰেণী:অসমৰ ব্যক্তি
শ্ৰেণী:চাহ জনগোষ্ঠীৰ ব্যক্তি
শ্ৰেণী:অসমৰ ৰাজনীতিক
শ্ৰেণী:লোকসভাৰ সাংসদ
শ্ৰেণী:ভাৰত চৰকাৰৰ মন্ত্ৰী